Source: http://skolenie.slov-lex.sk/pravne-predpisy/SK/ZZ/2007/569/20110803.html
Timestamp: 2020-08-06 11:04:39+00:00
Document Index: 13291500

Matched Legal Cases: ['§ 9', '§ 9', '§ 15', '§ 38', '§ 40', '§ 9', '§ 2', '§ 9', '§ 9', '§ 5', '§ 4', '§ 9', '§ 9', '§ 5', '§ 9', '§ 2', '§ 5', '§ 5', '§ 6', '§ 6', '§ 2', '§ 9', '§ 2', '§ 2', '§ 15', '§ 2', '§ 2', '§ 16', '§ 18', '§ 23', '§ 25', '§ 22', '§ 23', '§ 22', '§ 22', '§ 21', '§ 22', '§ 25', '§ 23', '§ 37', '§ 22', '§ 14', '§ 33', '§ 29', '§ 30', '§ 29', '§ 31', '§ 29', '§ 30', '§ 33', '§ 33', '§ 33', '§ 33', '§ 34', '§ 33', '§ 6', '§ 9', '§ 9', '§ 9', '§ 23', '§ 22', '§ 28', '§ 18', '§ 37', '§ 38', '§ 19', '§ 22', '§ 24', '§ 20', '§ 20', '§ 2', '§ 6', '§ 9', '§ 12', '§ 13', '§ 15', '§ 19', '§ 25', '§ 31', '§ 34', '§ 35', '§ 4', '§ 9', '§ 21', '§ 37', '§ 34', '§ 35', '§ 3', '§ 15', '§ 2', '§ 31', '§ 29', '§ 9', '§ 9', '§ 9', '§ 12', '§ 14', '§ 18', '§ 28', '§ 33', '§ 9', '§ 9', '§ 9', '§ 21', '§ 3', '§ 2', '§ 35', '§ 31', '§ 7', '§ 21', '§ 300', '§ 57', '§ 11', '§ 175', '§ 829', '§ 536', '§ 5', '§ 5', '§ 13', '§ 24', '§ 9', '§ 36', '§ 66', '§ 24', '§ 6', '§ 2', '§ 10', '§ 36', '§ 2', '§ 1', '§ 139', '§ 3', '§ 15', '§ 17', '§ 3', '§ 29', '§ 4', '§ 14', '§ 3', '§ 4', '§ 5', '§ 6', '§ 7', '§ 8', '§ 8', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 20', '§ 21', '§ 22', '§ 23', '§ 24', '§ 25', '§ 26', '§ 27', '§ 28', '§ 29', '§ 30', '§ 31', '§ 32', '§ 33', '§ 34', '§ 35', '§ 36', '§ 37', '§ 39', '§ 40', '§ 41', '§ 41', '§ 42', '§ 43', '§ 44', '§ 45', '§ 45']

569/2007 Z.z. - Zákon o geologických prácach (geolo... - Slov-lex
569/2007 Z.z./
Časová verzia predpisu účinná od 03.08.2011 do 31.12.2011
podmienky projektovania, vykonávania, vyhodnocovania a kontroly geologických prác,
pôsobnosť štátnej geologickej správy,
sankcie za porušenie ustanovení tohto zákona.
Geologické práce sú geologický výskum a geologický prieskum.
Geologický výskum sa člení na
základný geologický výskum,
regionálny geologický výskum.
Geologický prieskum sa člení na
ložiskový geologický prieskum, ktorý sa člení na etapy
vyhľadávací ložiskový geologický prieskum,
podrobný ložiskový geologický prieskum,
ťažobný ložiskový geologický prieskum,
hydrogeologický prieskum, ktorý sa člení na etapy
vyhľadávací hydrogeologický prieskum,
podrobný hydrogeologický prieskum,
doplnkový hydrogeologický prieskum,
inžinierskogeologický prieskum, ktorý sa člení na etapy
orientačný inžinierskogeologický prieskum,
podrobný inžinierskogeologický prieskum,
doplnkový inžinierskogeologický prieskum,
geologický prieskum životného prostredia, ktorý sa člení na etapy
orientačný geologický prieskum životného prostredia,
podrobný geologický prieskum životného prostredia,
doplnkový geologický prieskum životného prostredia.
Za geologické práce, ak súvisia s prácami uvedenými v odsekoch 2 a 3, sa podľa tohto zákona považujú tieto práce:
geofyzikálne práce a geochemické práce,
technologické práce, laboratórne práce, terénne meračské práce a technické práce, najmä vrtné práce, podzemné práce a zemné práce, výstavba a prevádzkovanie dočasných merných objektov, zatláčacích a pozorovacích staníc, skúšobných zariadení, zriaďovanie dočasných pracovísk a prístupových ciest k nim.
Za geologické práce, ktoré nesúvisia s prácami uvedenými v odsekoch 2 a 3, sa podľa tohto zákona považujú aj tieto práce:
monitorovanie geologických faktorov životného prostredia,
sanácia geologického prostredia,
sanácia environmentálnej záťaže.
Na výkon geologických prác uvedených v odseku 5 písm. a) sa vyžaduje aspoň jedna z odborných spôsobilostí priznaná na geologické práce podľa § 9 ods. 2.
Na výkon geologických prác uvedených v odseku 5 písm. b) a c) sa vyžaduje aspoň jedna z odborných spôsobilostí priznaná na geologické práce podľa § 9 ods. 2 písm. c), d) alebo e).
geologické dielo je povrchové alebo podzemné dielo v zemskej kôre, najmä horizontálne, zvislé a úklonné banské diela, ryhy, výkopy, odkopy, lomové steny a vrty potrebné na vykonávanie geologických prác,
geologický objekt je dočasný objekt stavebného charakteru potrebný na vykonávanie geologických prác,
geologické oprávnenie je oprávnenie na vykonávanie geologických prác,
geologický prieskum životného prostredia je prieskum, ktorým sa zisťujú a overujú
geologické činitele ovplyvňujúce toto prostredie vrátane zisťovania znečistenia spôsobeného činnosťou človeka v horninovom prostredí, podzemnej vode a pôde a navrhujú sa sanačné opatrenia alebo
pravdepodobné environmentálne záťaže alebo environmentálne záťaže, vyhodnocujú sa súčasné a potenciálne riziká environmentálnej záťaže s ohľadom na súčasné a budúce využitie územia a navrhujú sa sanačné opatrenia, alebo
geologické podmienky na zriaďovanie a prevádzku úložísk rádioaktívnych1) odpadov a iných odpadov v podzemných priestoroch,
hydrogeologický prieskum je prieskum, ktorým sa skúmajú podzemné vody vrátane termálnych vôd2) a minerálne vody,3) zisťuje a overuje sa ich množstvo a kvalita a spracúvajú sa geologické podklady na ich využívanie a ochranu, zisťujú a overujú sa geologické podmienky na zriaďovanie a prevádzku zariadení na priemyselné využívanie geotermálnej energie,
inžinierskogeologický prieskum je prieskum, ktorým sa skúmajú inžinierskogeologické pomery a hydrogeologické pomery územia najmä na účely územného plánovania, dokumentácie a zakladania stavieb vrátane skúmania stability územia náchylného na zosúvanie a na účely spracúvania geologických podkladov na návrhy na stabilizáciu územia,
likvidácia geologických diel a geologických objektov je ich odstránenie alebo zamedzenie ich prejavov na zemskom povrchu vrátane uvedenia dotknutých pozemkov do predošlého stavu,
ložiskový geologický prieskum je prieskum, ktorým sa skúmajú ložiská nerastov, zisťujú a overujú ich zásoby a spracúvajú geologické podklady na ich využívanie a ochranu, zisťujú a overujú sa geologické podmienky na zriaďovanie a prevádzku podzemných zásobníkov plynov a kvapalín v prírodných horninových štruktúrach a podzemných priestoroch, zisťujú a overujú sa geologické podmienky na sprístupňovanie jaskýň, zaistenie stability podzemných priestorov, zabezpečovanie a likvidáciu starých banských diel4) a na zriaďovanie a prevádzku prírodných horninových štruktúr a podzemných priestorov na účely trvalého ukladania oxidu uhličitého do geologického prostredia (ďalej len „ukladanie“) podľa osobitného predpisu.4a)
monitorovanie geologických faktorov životného prostredia je priebežné systematické pozorovanie a vyhodnocovanie javov a parametrov v presne definovaných priestorových podmienkach a časových intervaloch; slúži na objektívne poznanie charakteristík geologického prostredia a hodnotenia jeho zmien v sledovanom priestore a sleduje sa ním vplyv činností a stavieb na geologické prostredie alebo vplyv geologického prostredia na životné prostredie, stavby a činnosti,
odborná spôsobilosť je vzdelanie, odborná prax a súhrn teoretických vedomostí a znalostí všeobecne záväzných právnych predpisov upravujúcich geologické práce a ostatných súvisiacich všeobecne záväzných právnych predpisov5) a súvisiacich slovenských technických noriem,
projekt geologickej úlohy je návrh jej riešenia vybranými druhmi geologických prác, určenie rozsahu týchto prác a doba ich vykonávania, a ak ide o financovanie geologických úloh zo štátneho rozpočtu alebo z iných verejných prostriedkov aj ich rozpočet a ekonomické zdôvodnenie,
regionálny geologický výskum je výskum, ktorým sa skúmajú a spresňujú vo vybraných častiach územia štátu poznatky o zložení, vývoji a stavbe zemskej kôry a o zákonitostiach ich zmien a na základe týchto poznatkov sa zostavujú tematické a účelové geologické mapy,
sanácia geologického prostredia sú práce vykonávané v horninovom prostredí, podzemnej vode a pôde, ktoré zahŕňajú špeciálne technologické postupy zamerané na odstránenie, zníženie alebo izoláciu vplyvov ľudskej činnosti a geodynamických javov na životné prostredie,
termálna voda je prírodná podzemná voda, ktorá je zohriata pôsobením zemského tepla v horninovom prostredí s minimálnou teplotou vody v mieste výveru 20 oC,
zabezpečenie geologických diel a geologických objektov je vykonanie opatrení na ich zabezpečenie proti závalom a zosuvom a na zaistenie bezpečnosti osôb a majetku pri výkone kontroly geologických zistení v geologickom diele a geologickom objekte a ich stavu,
základný geologický výskum je výskum, ktorým sa skúma, hodnotí a zobrazuje zloženie, vývoj a stavba zemskej kôry na území štátu a zákonitosti ich zmien,
sanácia environmentálnej záťaže sú práce vykonávané v horninovom prostredí, podzemnej vode a pôde, ktorých cieľom je odstrániť, znížiť alebo obmedziť kontamináciu na úroveň akceptovateľného rizika s ohľadom na súčasné a budúce využitie územia,
environmentálna záťaž je znečistenie územia spôsobené činnosťou človeka, ktoré predstavuje závažné riziko pre ľudské zdravie alebo horninové prostredie, podzemnú vodu a pôdu s výnimkou environmentálnej škody,5a)
pravdepodobná environmentálna záťaž je stav územia, kde sa dôvodne predpokladá prítomnosť environmentálnej záťaže.
Geologické práce je oprávnená vykonávať
fyzická osoba-podnikateľ a právnická osoba, ktorá má geologické oprávnenie,
právnická osoba poverená Ministerstvom životného prostredia Slovenskej republiky (ďalej len „ministerstvo“) v súvislosti s geologickým výskumom,
Slovenská akadémia vied, Správa slovenských jaskýň, vysoké školy, stredné odborné školy a múzeá, ak vykonávajú geologické práce pri plnení svojich vedeckých, výskumných alebo pedagogických úloh,
fyzická osoba-podnikateľ a právnická osoba pri dobývaní výhradných ložísk vyhradených nerastov (ďalej len „výhradné ložisko“) podľa osobitného predpisu6)
(ďalej len „zhotoviteľ geologických prác“).
Geologický prieskum ložísk nevyhradeného nerastu7) môžu vlastníci pozemkov vykonávať na svojich pozemkoch povrchovými prácami bez geologického oprávnenia. Na tieto geologické práce sa vzťahujú primerane ustanovenia § 15, 16, 19, 37, § 38 ods. 1 písm. g) a h) a § 40.
Na vykonávanie geologických prác občanmi na uspokojovanie ich osobných záujmov sa tento zákon nevzťahuje.
Geologické oprávnenie vydáva ministerstvo slovenskej osobe alebo zahraničnej osobe8) na základe žiadosti o vydanie geologického oprávnenia. Ministerstvo po prijatí žiadosti o vydanie geologického oprávnenia vydá žiadateľovi bezodkladne potvrdenie o prijatí žiadosti o vydanie geologického oprávnenia.8a)
Slovenskou osobou podľa odseku 1 sa rozumie fyzická osoba s trvalým pobytom na území Slovenskej republiky alebo právnická osoba so sídlom na území Slovenskej republiky.
Žiadosť fyzickej osoby o geologické oprávnenie obsahuje
meno a priezvisko, dátum narodenia a trvalý pobyt9) (ďalej len „osobné údaje“); ak ustanoví zástupcu na vykonávanie geologických prác (ďalej len „zástupca“), uvedie aj jeho osobné údaje,
údaj o bezúhonnosti,
geologické práce, na ktoré žiada geologické oprávnenie,
identifikačné číslo organizácie, ak ho má pridelené,
mená a priezviská a čísla preukazov o odbornej spôsobilosti osôb uvedených v § 9 ods. 1 a údaje o ich pracovnoprávnom vzťahu k žiadateľovi.
Žiadosť právnickej osoby o geologické oprávnenie obsahuje
osobné údaje a údaj o bezúhonnosti zástupcu,
Na fyzickú osobu a právnickú osobu, ktorá žiada o geologické oprávnenie na vykonávanie geologických prác podľa § 2 ods. 4 písm. b) sa nevzťahuje povinnosť uviesť v žiadosti údaje podľa odseku 3 písm. f) a odseku 4 písm. e).
Za bezúhonného sa na účely tohto zákona považuje ten, kto nebol právoplatne odsúdený za úmyselný trestný čin alebo trestný čin ohrozenia životného prostredia.10)
K žiadosti podľa odsekov 3 a 4 sa pripojí výpis z registra trestov fyzickej osoby a jej zástupcu, ak je ustanovený, alebo výpis z registra trestov zástupcu právnickej osoby nie starší ako šesť mesiacov. Za výpis z registra trestov sa považuje aj obdobný doklad preukazujúci bezúhonnosť.
K žiadosti podľa odseku 4 sa pripojí originál výpisu z obchodného registra nie starší ako tri mesiace alebo jeho úradne osvedčená kópia nie staršia ako tri mesiace, alebo zmluva o založení spoločnosti,11) alebo jej úradne osvedčená kópia.
Žiadosť o vydanie geologického oprávnenia možno podávať aj prostredníctvom obvodného úradu, ktorý plní úlohy jednotného kontaktného miesta.11a)
Geologické oprávnenie vydané fyzickej osobe-podnikateľovi obsahuje
osobné údaje fyzickej osoby-podnikateľa a jej zástupcu, ak bol ustanovený, a údaje o odbornej spôsobilosti podľa § 9,
geologické práce, na ktoré sa vydáva geologické oprávnenie,
podmienky vykonávania geologických prác,
dátum vydania geologického oprávnenia.
Geologické oprávnenie vydané právnickej osobe obsahuje
obchodné meno, sídlo,
osobné údaje štatutárneho orgánu a zástupcu, ako aj údaje o odbornej spôsobilosti zástupcu podľa § 9,
geologické práce, na ktoré sa geologické oprávnenie vydáva,
Geologické oprávnenie sa vydáva na dobu neurčitú.
Zhotoviteľ geologických prác je povinný požiadať ministerstvo o zmenu geologického oprávnenia pri každej zmene niektorého z údajov v ňom uvedených, a to do 15 dní od vzniku zmeny.
Kópiu geologického oprávnenia a kópiu rozhodnutia o jeho zmene alebo zrušení zašle ministerstvo príslušnému daňovému úradu a Štatistickému úradu Slovenskej republiky.
Geologické oprávnenie zaniká
smrťou fyzickej osoby-podnikateľa, ktorej bolo vydané, ak vo výkone geologického oprávnenia nepokračuje ustanovený správca dedičstva12) alebo dedičia,
zánikom právnickej osoby, ktorej bolo vydané,
rozhodnutím ministerstva o jeho zrušení,
po uplynutí troch mesiacov odo dňa nadobudnutia právoplatnosti geologického oprávnenia, ak zhotoviteľ geologických prác, ktorý má povinnosť byť zapísaný do obchodného registra, nepožiada v tejto lehote o zápis geologických prác do obchodného registra, alebo
dňom nadobudnutia právoplatnosti rozhodnutia o odmietnutí vykonania zápisu do obchodného registra, ak ide o zhotoviteľa geologických prác, ktorý má povinnosť byť zapísaný do obchodného registra.
Ak v prípade smrti fyzickej osoby-podnikateľa, ktorej bolo vydané geologické oprávnenie a ktorá nemala určeného zástupcu, nie je určený správca dedičstva,12) ministerstvo rozhodne o pozastavení výkonu geologického oprávnenia do skončenia konania o dedičstve.
Ak chce dedič pokračovať vo vykonávaní geologických prác, je povinný predložiť ministerstvu do 30 dní od skončenia konania o dedičstve právoplatný doklad o tom, že je dedičom, a oznámiť ministerstvu údaje podľa § 5 ods. 3 písm. a).
Ministerstvo zruší geologické oprávnenie, ak
zhotoviteľ geologických prác podľa § 4 ods. 1 písm. a) o to požiada,
dedič geologického oprávnenia nepredloží doklad podľa odseku 3,
zhotoviteľ geologických prác alebo jeho zástupca nespĺňa požiadavky odbornej spôsobilosti podľa § 9,
zhotoviteľ geologických prác v priebehu jedného roka opätovne poruší povinnosti ustanovené týmto zákonom, hoci už bol na porušenie povinnosti upozornený a bolo mu uložené, aby zistené nedostatky v určenej lehote odstránil.
Ministerstvo vedie register geologických oprávnení, ktorý je verejne prístupný.
Register geologických oprávnení obsahuje
pri fyzickej osobe-podnikateľovi osobné údaje, obchodné meno, miesto podnikania, identifikačné číslo a osobné údaje zástupcu, ak je ustanovený,
pri právnickej osobe obchodné meno, sídlo, identifikačné číslo organizácie a osobné údaje štatutárneho orgánu a zástupcu,
geologické práce, na ktoré sa vydalo geologické oprávnenie,
údaje o odbornej spôsobilosti podľa § 9,
dobu, na ktorú sa geologické oprávnenie vydalo, a dátum jeho vydania,
zmeny údajov podľa písmen a) až f),
dátum a dôvod zániku geologického oprávnenia.
Súčasťou registra geologických oprávnení je zbierka listín obsahujúca žiadosti o geologické oprávnenia, originály vydaných geologických oprávnení, ich zmien a zániku geologického oprávnenia.
Pre zahraničnú fyzickú osobu – podnikateľa a zahraničnú právnickú osobu (ďalej len „zahraničný poskytovateľ“) platia požiadavky a podmienky vydania geologického oprávnenia podľa § 5.
Podmienkou na vydanie geologického oprávnenia je preukázanie vykonania skúšky odbornej spôsobilosti na odbornosť, na ktorú sa vydanie geologického oprávnenie vzťahuje (§ 9). Táto povinnosť sa nevzťahuje na vykonávanie geologických prác podľa § 2 ods. 4 písm. b).
Zahraničný poskytovateľ v žiadosti o geologické oprávnenie okrem náležitostí podľa § 5 ods. 3 uvedie adresu miesta činnosti.
Zahraničný poskytovateľ v žiadosti o geologické oprávnenie okrem náležitostí podľa § 5 ods. 3 uvedie
označenie podniku alebo organizačnej zložky podniku,
adresu miesta činnosti podniku alebo organizačnej zložky podniku,
osobné údaje vedúceho podniku alebo vedúceho organizačnej zložky podniku.
Žiadosť o vydanie geologického oprávnenia sa predkladá v štátnom jazyku; k žiadosti sa prikladajú neoverené preklady dokladov podľa odsekov 1 a 2 do štátneho jazyka, ak ich zahraničný poskytovateľ má.
Pri posudzovaní žiadosti zahraničného poskytovateľa ministerstvo zohľadní oprávnenia na vykonávanie geologických prác a iné obdobné autorizácie vydané podľa predpisu iného členského štátu Európskej únie (ďalej len „zahraničné geologické oprávnenie“).
Ak zahraničný poskytovateľ preukáže, že spĺňa požiadavky ustanovené týmto zákonom, ministerstvo mu vydá geologické oprávnenie.
Geologické oprávnenie vydané zahraničnej fyzickej osobe – podnikateľovi obsahuje okrem náležitostí uvedených v § 6 ods. 1 aj adresu miesta činnosti.
Geologické oprávnenie vydané zahraničnej právnickej osobe obsahuje okrem náležitostí uvedených v § 6 ods. 2 aj
Ak zahraničný poskytovateľ nepreukáže, že spĺňa požiadavky ustanovené týmto zákonom, ministerstvo jeho žiadosť zamietne.
Pred vydaním geologického oprávnenia je zahraničná fyzická osoba – podnikateľ alebo zástupca zahraničnej právnickej osoby uvedený v jeho zahraničnom geologickom oprávnení alebo zástupca zahraničnej osoby – podnikateľa uvedený v jeho zahraničnom geologickom oprávnení povinný vykonať písomnú časť skúšky odbornej spôsobilosti, ktorou sa overuje znalosť všeobecne záväzných právnych predpisov upravujúcich geologické práce. Táto povinnosť sa nevzťahuje na vykonávanie geologických prác podľa § 2 ods. 4 písm. b).
Skúška zahraničného poskytovateľa podľa odseku 11 sa skladá v štátnom jazyku; zahraničný poskytovateľ môže na vlastné náklady prizvať tlmočníka.
Ak zahraničný poskytovateľ pri skúške odbornej spôsobilosti nevyhovie, ministerstvo jeho žiadosť o geologické oprávnenie zamietne.
Odbornú spôsobilosť na vykonávanie geologických prác (ďalej len „odborná spôsobilosť“) musí mať fyzická osoba, ktorá
je zhotoviteľom geologických prác alebo jeho zástupcom,
je zástupcom právnickej osoby, ktorá je zhotoviteľom geologických prác,
riadi, koordinuje a rieši geologickú úlohu (ďalej len „zodpovedný riešiteľ geologickej úlohy“),
Odborná spôsobilosť sa priznáva na
geologický výskum,
ložiskový geologický prieskum,
hydrogeologický prieskum,
inžinierskogeologický prieskum,
geologický prieskum životného prostredia,
geochemické práce,
geofyzikálne práce.
Odbornú spôsobilosť overuje ministerstvo skúškou.
Odborná spôsobilosť sa osvedčuje vydaním preukazu o odbornej spôsobilosti a overuje sa každých päť rokov.
Vydaním preukazu o odbornej spôsobilosti vzniká odborne spôsobilej osobe právo používať okrúhlu pečiatku so štátnym znakom.
Za zodpovedného riešiteľa geologickej úlohy, za zástupcu fyzickej osoby-podnikateľa alebo za zástupcu právnickej osoby možno ustanoviť len osobu s vysokoškolským vzdelaním druhého stupňa13) v príslušnom odbore, ktorá má najmenej tri roky odbornej praxe v príslušnom odbore; také vzdelanie a takú odbornú prax musí mať aj fyzická osoba-podnikateľ, ktorá je zhotoviteľom geologických prác a nemá ustanoveného zástupcu.
Odborne spôsobilá osoba je povinná sa opätovne podrobiť skúške, ak dôjde k podstatným zmenám všeobecne záväzných právnych predpisov v oblasti geológie.
Ak sa fyzická osoba napriek výzve na skúšku podľa odseku 3 alebo odseku 7 nedostaví alebo skúške nevyhovie, ministerstvo preukaz o odbornej spôsobilosti tejto fyzickej osobe nevydá alebo ho odníme.
Pri uznávaní dokladov o odbornej kvalifikácii občanov členských štátov Európskej únie alebo štátov, ktoré sú zmluvnou stranou dohody o Európskom hospodárskom priestore (ďalej len „členský štát“) sa postupuje podľa osobitného predpisu.14)
Osvedčenie o odbornej spôsobilosti sa nevyžaduje od fyzickej osoby, ktorá má trvalý pobyt v členskom štáte a na území Slovenskej republiky bude dočasne alebo príležitostne vykonávať geologické práce a preukáže, že
je občanom členského štátu a
je oprávnená vykonávať geologické práce podľa právnych predpisov iného členského štátu
Splnenie podmienok podľa odseku 10 je cudzí žiadateľ povinný preukázať ministerstvu do 30 dní pred začatím vykonávania geologických prác. Ak cudzí žiadateľ nepreukáže splnenie podmienok podľa odseku 10, ministerstvo vydá rozhodnutie o nepriznaní odbornej spôsobilosti; ministerstvo tak urobí do 15 dní, odo dňa, keď mu boli doručené doklady podľa odseku 10.
Za dočasné alebo príležitostné vykonávanie geologických prác sa považuje vykonávanie týchto prác, ktoré trvajú maximálne šesť mesiacov v dvanásťmesačnom období a počet vykonaných geologických úloh nepresiahne tri geologické úlohy.
Odborná spôsobilosť podľa § 9 sa nevyžaduje na vykonávanie geologických prác podľa § 2 ods. 4 písm. b).
Na vykonávanie geologických prác podľa § 2 ods. 4 písm. b) musí mať zhotoviteľ geologických prác najmenej tri roky odbornej praxe.
Odborná prax podľa odseku 2 sa preukazuje predložením geologickej dokumentácie podľa § 15.
Geologická úloha je vecné, miestne a časové vymedzenie okruhu otázok vyjadrujúcich hospodársky, vedecký alebo technický cieľ úlohy, ktorá sa má projektovať a riešiť geologickými prácami a vyhodnotiť v záverečnej správe geologickej úlohy.
Geologickú úlohu určuje ten, kto financuje geologické práce (ďalej len „objednávateľ“). Na určenie a realizáciu určitej geologickej úlohy sa môžu objednávatelia združiť.15)
Na geologickú úlohu vypracúva zhotoviteľ geologických prác projekt geologickej úlohy. Projekt geologickej úlohy vyjadruje cieľ geologickej úlohy, navrhuje a odôvodňuje vybrané druhy geologických prác na riešenie geologickej úlohy a určuje metodický a technický postup ich odborného a bezpečného vykonávania.
Pre geologickú úlohu, ktorej celková cena nepresiahne 995,82 eura alebo pri ktorej sa nepoužijú geologické diela do hĺbky väčšej ako 10 m, sa nemusí vypracovať projekt geologickej úlohy. Projekt geologickej úlohy sa nahrádza zmluvou o dielo,16) ktorá je súčasťou geologickej dokumentácie. Nevypracovaním projektu geologickej úlohy nie je dotknutá povinnosť uvedená v odseku 3.
Pri projektovaní geologickej úlohy sa zisťuje, či sa vykonávanie geologických prác bude týkať záujmov chránených osobitnými predpismi,17) a navrhujú sa opatrenia na ochranu týchto záujmov.
Projekt geologickej úlohy schvaľuje objednávateľ.
Vykonávanie geologických prác podľa § 2 ods. 3 ohlasuje zhotoviteľ geologických prác právnickej osobe poverenej ministerstvom najneskôr v deň začatia riešenia geologickej úlohy.
Povinnosť podľa odseku 1 sa nevzťahuje na geologické práce vykonávané v určenom dobývacom priestore.
Geologické práce, ktoré sa nezačali vykonávať do dvoch rokov odo dňa ohlásenia, sa pred začatím ich vykonávania znovu ohlásia.
Ohlasovanie geologických prác uvedených v § 2 ods. 4 písm. b) upravuje osobitný predpis.18)
Zhotoviteľ geologických prác začne riešiť geologickú úlohu po schválení projektu geologickej úlohy. Pred schválením projektu geologickej úlohy možno začať geologickú úlohu riešiť len výnimočne.
Zhotoviteľ geologických prác rieši geologickú úlohu v súlade so schváleným projektom geologickej úlohy tak, aby sa čo najskôr a efektívne dosiahol jej cieľ. Riešenie geologickej úlohy riadi zodpovedný riešiteľ geologickej úlohy.
Ak pri riešení geologickej úlohy zhotoviteľ geologických prác zistí, že je potrebné voliť zásadne iný metodický alebo technický postup alebo vykonať podstatne väčší rozsah geologických prác, ako obsahuje projekt geologickej úlohy, je povinný navrhnúť zmenu projektu geologickej úlohy. Do schválenia zmeny projektu geologickej úlohy môže v riešení pokračovať geologickými prácami, na ktoré sa vzťahuje navrhovaná zmena projektu geologickej úlohy, len v rozsahu a za podmienok určených objednávateľom.
Zhotoviteľ geologických prác navrhne zmenu projektu geologickej úlohy, prípadne zastavenie geologických prác aj vtedy, ak zistí, že cieľ geologickej úlohy nemožno dosiahnuť najmä z dôvodu, že geologické pomery sa podstatne líšia od predpokladov v schválenom projekte geologickej úlohy.
Zmenu projektu geologickej úlohy schvaľuje objednávateľ.
Zhotoviteľ geologických prác je povinný pri riešení geologickej úlohy viesť, dopĺňať a uchovávať geologickú dokumentáciu, a to písomnú, grafickú a hmotnú dokumentáciu o zistených skutočnostiach a javoch v geologických dielach a geologických objektoch a údaje o výsledkoch ich rozborov a skúšok vrátane vyhodnotenia.
Geologickú dokumentáciu treba uchovávať spôsobom zabezpečujúcim jej ochranu pred poškodením, zničením alebo zneužitím. Písomnú a grafickú geologickú dokumentáciu treba uchovávať tri roky od odovzdania záverečnej správy geologickej úlohy (ďalej len „záverečná správa“) objednávateľovi, ak v schválenom projekte geologickej úlohy nie je určená dlhšia lehota. Hmotnú geologickú dokumentáciu treba uchovávať do prevzatia záverečnej správy.
Zhotoviteľ geologických prác je povinný odovzdať geologickú dokumentáciu objednávateľovi súčasne s odovzdaním záverečnej správy, ak sa nedohodol s objednávateľom inak.
Zhotoviteľ geologických prác je povinný vyhodnotiť geologickú úlohu v záverečnej správe a odovzdať ju objednávateľovi.
Záverečná správa obsahuje
zhodnotenie použitých geologických prác v porovnaní s projektom geologickej úlohy,
dosiahnuté výsledky z hľadiska cieľa geologickej úlohy,
nové geologické poznatky vrátane tých, ktoré priamo nesúvisia s jej cieľom, najmä o geologickej stavbe zemskej kôry, o nerastoch, o výskyte podzemných vôd vrátane termálnych vôd a minerálnych vôd,
údaje o stave geologických diel a geologických objektov vrátane ich zabezpečenia, návrh na ich iné využitie alebo na likvidáciu a údaje o spôsobených škodách a ich náhrade,
údaje o vynaložených nákladoch na riešenie geologickej úlohy vrátane nákladov na projekt geologickej úlohy a záverečnú správu, ak ide o geologickú úlohu financovanú zo štátneho rozpočtu alebo z iných verejných prostriedkov.
Záverečná správa, pri ktorej riešení sa zistili a overili zásoby výhradného ložiska,19) musí obsahovať ako samostatnú časť výpočet zásob výhradného ložiska.
Záverečná správa, pri ktorej riešení boli overené geologické podmienky na zriaďovanie a prevádzku úložísk na účely ukladania, musí obsahovať ako samostatnú časť výpočet objemu prírodnej horninovej štruktúry a podzemného priestoru.
Záverečná správa, pri ktorej riešení sa zistili a overili množstvá podzemných vôd vrátane termálnych vôd a minerálnych vôd, musí obsahovať ako samostatnú časť ich výpočet, prípadne kvalifikovaný odhad.
Záverečná správa, pri ktorej riešení sa zistilo a overilo závažné znečistenie územia spôsobené činnosťou človeka, musí obsahovať ako samostatnú časť analýzu rizika znečisteného územia.
Zásoby výhradného ložiska, ich klasifikáciu a podmienky ich využiteľnosti, schvaľovanie výpočtu zásob a odpis zásob výhradného ložiska upravuje osobitný predpis.20)
Množstvá vôd podľa § 16 ods. 5 sú zistené a overené množstvá vôd v priestore obsahujúcom podzemné vody v hydrogeologickom rajóne, v jeho časti alebo v hydrogeologickej štruktúre alebo v jej časti (ďalej len „hydrogeologický celok“) bez ohľadu na straty pri ich využívaní.
Podmienky využiteľnosti množstiev vôd hydrogeologického celku určuje objednávateľ a sú súborom ukazovateľov, podľa ktorých sa posudzuje ich vhodnosť na predpokladané využitie. Podmienky využiteľnosti sú podkladom na výpočet množstiev vôd hydrogeologického celku v záverečnej správe.
Vo výpočte množstiev vôd hydrogeologického celku sa klasifikujú množstvá vôd na kategórie podľa stupňa ich preskúmanosti a znalosti o geologickom prostredí, v ktorom sa nachádzajú, o ich kvalite a rozmiestnení a o ich technologických vlastnostiach.
Záverečnú správu geologickej úlohy financovanej zo štátneho rozpočtu alebo z iných verejných prostriedkov posudzuje a schvaľuje orgán štátnej správy, ktorému boli zverené prostriedky štátneho rozpočtu alebo iné verejné prostriedky na geologické práce, do šiestich mesiacov od jej predloženia.
Záverečnú správu s výpočtom zásob výhradného ložiska, záverečnú správu s výpočtom množstiev vôd v hydrogeologickom celku a záverečnú správu s výpočtom objemu prírodných horninových štruktúr a podzemných priestorov na účely ukladania posudzuje a schvaľuje ministerstvo bez ohľadu na zdroj financovania do šiestich mesiacov od jej predloženia. Objednávateľ odovzdá záverečnú správu na schválenie ministerstvu do jedného mesiaca od jej prevzatia od zhotoviteľa geologických prác.
Prevzatie záverečnej správy od zhotoviteľa geologických prác potvrdí objednávateľ písomne.
Schválené zásoby výhradných ložísk, výsledky hydrogeologického prieskumu a objemy prírodných horninových štruktúr a podzemných priestorov na účely ukladania sa evidujú súhrnne.
Zhotoviteľ geologických prác, ktorý riešil geologickú úlohu a vyhodnotil ju v záverečnej správe, zodpovedá za kvalitu jej riešenia a úplnosť vyhodnotenia.
Zhotoviteľ geologických prác s písomným súhlasom objednávateľa je povinný bezodplatne odovzdať záverečnú správu a inú geologickú dokumentáciu právnickej osobe poverenej ministerstvom v určenom rozsahu a v úprave na trvalé uchovanie a ďalšie využitie, a to do jedného mesiaca od jej schválenia alebo od jej prevzatia podľa § 18 ods. 2 a 3.
Objednávateľ pri odovzdaní záverečnej správy oznámi právnickej osobe poverenej ministerstvom podmienky na jej sprístupňovanie a poskytovanie informácií z nej vrátane požadovaných finančných úhrad; podmienky sú záväzné desať rokov od ich odovzdania právnickej osobe poverenej ministerstvom.
Podmienky ustanovené v odseku 2 sa nevzťahujú na poskytovanie informácií ústredným orgánom štátnej správy, ktorým právnická osoba poverená ministerstvom poskytne bezplatne informácie, ktoré sú nevyhnutne potrebné z dôvodu verejného záujmu alebo na plnenie ich úloh.
Právnická osoba poverená ministerstvom na výkon štátnej geologickej služby sprístupňuje hmotnú geologickú dokumentáciu len na účely jej vizuálneho opisu. Odber vzoriek z hmotnej geologickej dokumentácie na špeciálne geologické a laboratórne účely je možný len so súhlasom ministerstva za podmienok v ňom určených a za cenu podľa osobitného predpisu.21) Kópie úplných záznamov z geofyzikálnych meraní na účel opätovného prehodnotenia aj v digitálnej forme poskytne právnická osoba poverená ministerstvom za cenu podľa osobitného predpisu.21)
Záverečné správy sa považujú za informácie o životnom prostredí a na ich sprístupňovanie sa okrem prípadov podľa odsekov 2 a 3 vzťahuje osobitný predpis.22)
Orgány územného plánovania pri územnom plánovaní a vodohospodárske orgány postupujú v súlade s výsledkami geologických prác, najmä vo vzťahu k výhradným ložiskám,19) množstvám vôd v hydrogeologických celkoch, k starým banským dielam,4) podzemným priestorom, prírodným horninovým štruktúram, zosuvným územiam a k využívaniu geotermálnej energie.
Ministerstvo ako dotknutý orgán štátnej správy sa vyjadruje pri prerokúvaní územnoplánovacej dokumentácie formou stanoviska.
Na územiach vojenských obvodov23) a na územiach slúžiacich na prípravu na obranu štátu mimo území vojenských obvodov postupuje ministerstvo po dohode s Ministerstvom obrany Slovenskej republiky.
Informačný systém environmentálnych záťaží (ďalej len „informačný systém“) zabezpečuje zhromažďovanie údajov a poskytovanie informácií o environmentálnych záťažiach. Informačný systém je súčasťou informačného systému verejnej správy.
Informačný systém zriaďuje, prevádzkuje a údaje z neho s výnimkou údajov o pravdepodobných environmentálnych záťažiach sprístupňuje ministerstvo podľa osobitného predpisu.22) Ministerstvo môže poveriť plnením týchto úloh právnickú osobu, ktorej je zriaďovateľom.23a)
Orgány verejnej správy a právnické osoby hospodáriace s verejnými prostriedkami sú povinné bezodkladne poskytovať bezplatne údaje a informácie súvisiace s environmentálnymi záťažami prevádzkovateľovi informačného systému.
Štátny program sanácie environmentálnych záťaží je základným dokumentom pre problematiku environmentálnych záťaží. Vypracúva a aktualizuje ho ministerstvo najmä na základe údajov a informácií z informačného systému.
Štátny program sanácie environmentálnych záťaží schvaľuje vláda Slovenskej republiky.
Vybrané geologické práce možno vykonávať len na prieskumnom území, ktoré určuje ministerstvo. Rozhodnutie o určení prieskumného územia nie je územným rozhodnutím podľa osobitných predpisov.24)
Vybrané geologické práce sú
ložiskový geologický prieskum vyhradených nerastov okrem geologického prieskumu v dobývacom priestore6) a prírodných horninových štruktúr a podzemných priestorov na účely ukladania,
termálnych podzemných vôd,
minerálnych vôd,
podzemných vôd na účely zistenia a overenia geologických podmienok na zriaďovanie a prevádzku zariadení na priemyselné využívanie geotermálnej energie.
Prieskumné územie je priestor vymedzený na povrchu uzavretým geometrickým obrazcom s priamymi stranami bez voľných plôch, ohraničený pod povrchom zvislými rovinami prechádzajúcimi stranami. Vrcholy hraníc prieskumného územia na povrchu sa určia súradnicami v platnom súradnicovom systéme. Prieskumné územie určuje ministerstvo na návrh objednávateľa.
Prieskumné územia na ten istý účel sa nemôžu prekrývať ani čiastočne.
Prieskumné územia na rôzne účely sa nemôžu čiastočne alebo úplne prekrývať, ak by sa tým podstatne sťažilo alebo znemožnilo vykonávanie geologických prác alebo využitie ich výsledkov, najmä ak ide o prieskum vývojovo alebo priestorovo súvisiacich ložísk vyhradených nerastov alebo súvisiacich prírodných horninových štruktúr alebo podzemných priestorov vhodných na ukladanie alebo prieskum rôznych druhov podzemných vôd.
Prieskumné územie určí ministerstvo najviac na štyri roky; na návrh fyzickej osoby-podnikateľa alebo právnickej osoby,25) ktorá je objednávateľom (ďalej len „držiteľ prieskumného územia“), sa môže táto lehota predĺžiť o ďalšie štyri roky, opätovne o ďalšie dva roky, a ak určená lehota nepostačuje na dokončenie dotknutej činnosti, môže byť na návrh držiteľa prieskumného územia predĺžená o lehotu, ktorá je nevyhnutne potrebná na dokončenie geologických prác. O predĺženie je potrebné požiadať najmenej tri mesiace pred uplynutím lehoty.
Rozloha prieskumného územia môže byť najviac 250 km2. Prieskumné územie môže zahŕňať iba jedno výhradné ložisko s určeným chráneným ložiskovým územím na ten istý druh nerastu. Prieskumné územie nemôže zahŕňať výhradné ložisko s určeným dobývacím priestorom na ten istý druh nerastu.
Držiteľ prieskumného územia môže so súhlasom ministerstva zmluvne previesť prieskumné územie na inú osobu (ďalej len „zmluvný prevod“) najskôr v druhom roku platnosti určenia prieskumného územia. Držiteľ prieskumného územia je povinný zmluvu o prevode prieskumného územia na inú osobu (ďalej len „zmluva o prevode“) predložiť ministerstvu v jednom vyhotovení do 15 dní od jej uzatvorenia. Ministerstvo rozhodnutím, ktorým sa udeľuje súhlas na zmluvný prevod, súhlas nevydá, ak držiteľ prieskumného územia v prvom roku platnosti určenia prieskumného územia nevykonal žiadne geologické práce podľa projektu geologickej úlohy. Zmluva o prevode je platná po nadobudnutí právoplatnosti rozhodnutia ministerstva, ktorým sa udeľuje súhlas na zmluvný prevod. Úhrada za prieskumné územie v danom roku právoplatnosti rozhodnutia o určení prieskumného územia musí byť uhradená pred jeho prevodom. Nový držiteľ prieskumného územia je povinný dodržiavať podmienky rozhodnutia o určení prieskumného územia určené podľa § 23 ods. 12.
Ak sa geologické práce nezačnú vykonávať podľa projektu geologickej úlohy do jedného roka odo dňa, v ktorom rozhodnutie o určení prieskumného územia nadobudlo právoplatnosť, alebo odo dňa nadobudnutia platnosti zmluvy o prevode podľa odseku 3, môže ministerstvo prieskumné územie zrušiť. Ak sa geologické práce nezačnú vykonávať ani do konca druhého roka od nadobudnutia právoplatnosti rozhodnutia o určení prieskumného územia, ministerstvo prieskumné územie zruší.
Geologické práce sa považujú za začaté, ak sa na ich vykonávanie vynaložilo v prvom roku právoplatnosti rozhodnutia o určení prieskumného územia najmenej 10 % z plánovaného celkového finančného rozsahu geologických prác, pri ložiskovom geologickom prieskume na ropu a horľavý zemný plyn najmenej 5 %.
Plochu prieskumného územia môže ministerstvo na návrh držiteľa prieskumného územia zmeniť, ak zmena prispeje k splneniu účelu, na ktorý bolo vydané.
Ministerstvo na návrh držiteľa prieskumného územia alebo z vlastného podnetu rozhodne o zrušení prieskumného územia, ak sa geologické práce trvalo zastavili pred uplynutím lehoty určenej v odseku 1.
Ministerstvo rozhodne o zrušení prieskumného územia, ak držiteľ prieskumného územia poruší opakovane povinnosti ustanovené týmto zákonom alebo rozhodnutím vydaným na jeho základe alebo právnymi predpismi vydanými k ochrane životného prostredia, alebo ak nepredloží ročnú správu o prieskumnej činnosti podľa § 25 ods. 1 ani na výzvu ministerstva v určenej lehote.
Konanie o určení, zmene alebo zrušení prieskumného územia
Ak na tie isté vybrané geologické práce podá návrh na určenie prieskumného územia viac objednávateľov, ministerstvo začne konanie o určení prieskumného územia na návrh toho objednávateľa, ktorý podal návrh ako prvý.
Návrh na určenie prieskumného územia v etape vyhľadávacieho geologického prieskumu a podrobného geologického prieskumu obsahuje
názov alebo obchodné meno a sídlo objednávateľa a originál výpisu z obchodného registra alebo jeho úradne osvedčenú kópiu,
názov prieskumného územia,
názov a kód katastrálneho územia, názov a číselný kód obce, okresu a kraja, v ktorom sa prieskumné územie nachádza,
cieľ geologickej úlohy a označenie vybraných geologických prác a etapy geologického prieskumu,
geologické práce, ktorých použitie sa predpokladá,
dátum predpokladaného skončenia vyhodnotenia geologickej úlohy,
návrh vymedzenia prieskumného územia podľa odseku 12 písm. f) a odseku 13,
rozpočet geologickej úlohy,
návrh pomerných podielov obcí podľa veľkosti časti prieskumného územia v katastrálnych územiach.
K návrhu na určenie prieskumného územia v etape vyhľadávacieho geologického prieskumu a podrobného geologického prieskumu objednávateľ, a ak ide o osobitné prieskumné územie zhotoviteľ geologických prác, priloží
projekt geologickej úlohy,
údaje o zhotoviteľovi geologických prác, ktorými sú názov, sídlo, číslo a dátum vydania geologického oprávnenia,
údaje o iných prieskumných územiach, chránených územiach, chránených ložiskových územiach, prípadne o dobývacích priestoroch zasahujúcich do prieskumného územia alebo bezprostredne s ním hraničiacich,
stanovisko krajského úradu životného prostredia,26)
stanoviská orgánov, ktoré sa vyjadrujú k projektu geologickej úlohy z hľadiska ochrany záujmov chránených osobitnými predpismi,17)
stanoviská orgánov dotknutých obcí a samosprávnych krajov, ktoré sa pri návrhu na určenie prieskumného územia na výskyt rádioaktívnych nerastov vyjadrujú k projektu geologickej úlohy z hľadiska cieľov a priorít programov hospodárskeho a sociálneho rozvoja obcí a samosprávnych krajov alebo záväznej časti územnoplánovacej dokumentácie.
Konanie o určení prieskumného územia sa nezačne, ak návrh neobsahuje podstatné náležitosti uvedené v odseku 3 písm. a), b), c), d), g), h) a v odseku 4 písm. a) a d).
Návrh na určenie prieskumného územia podľa odseku 3 sa podáva v piatich vyhotoveniach.
Na návrh na zmenu prieskumného územia, na predĺženie platnosti určenia prieskumného územia a na zrušenie prieskumného územia sa primerane vzťahujú odseky 3 a 4.
O zmenu prieskumného územia a o zrušenie prieskumného územia držiteľ prieskumného územia požiada najneskôr tri mesiace pred dňom požadovanej zmeny alebo zrušenia prieskumného územia.
Účastníkom konania o určení, zmene alebo zrušení prieskumného územia je ten, kto návrh podal. Účastníkom konania o určení, zmene alebo zrušení prieskumného územia na výskyt rádioaktívnych nerastov je aj dotknutá obec a dotknutý samosprávny kraj a fyzická osoba alebo právnická osoba, ktorej toto postavenie vyplýva z osobitného predpisu.25a)
Dotknuté orgány štátnej správy oznámia svoje stanoviská v lehote, ktorú určí ministerstvo a ktorá nemôže byť kratšia ako 15 dní; na stanoviská predložené po uplynutí určenej lehoty nemusí ministerstvo prihliadať. Ak je na zaujatie stanoviska nevyhnutný dlhší čas, ministerstvo na základe žiadosti dotknutého orgánu štátnej správy lehotu určenú podľa prvej vety pred jej uplynutím primerane predĺži.
Ministerstvo zamietne návrh na určenie prieskumného územia, ak
navrhované prieskumné územie sa celé alebo čiastočne prekrýva s už určeným prieskumným územím na vybrané geologické práce na ten istý účel,
dotknutý orgán štátnej správy nesúhlasí s určením prieskumného územia,
dotknutá obec alebo dotknutý samosprávny kraj nesúhlasí s určením prieskumného územia na výskyt rádioaktívnych nerastov z dôvodu jeho nesúladu so stanovenými cieľmi a prioritami programu hospodárskeho a sociálneho rozvoja alebo záväznej časti schválenej územnoplánovacej dokumentácie,
držiteľ prieskumného územia nezaplatil úhradu za iné prieskumné územie,
držiteľ prieskumného územia v inom prieskumnom území nezačal vykonávať geologický prieskum v určenej lehote,
v navrhovanom prieskumnom území platí prednostné právo na využitie výsledkov geologických prác.
Rozhodnutie o určení prieskumného územia obsahuje
vybrané geologické práce a etapu geologického prieskumu,
názov alebo obchodné meno a sídlo držiteľa prieskumného územia, identifikačné číslo organizácie,
údaj o tom, či je držiteľ prieskumného územia držiteľom geologického oprávnenia,
súradnice lomových bodov prieskumného územia v súradnicovom systéme Jednotnej trigonometrickej siete katastrálnej,
rozlohu prieskumného územia v km2,
pomerné podiely obcí,
dobu platnosti určenia prieskumného územia,
sumu úhrady za prieskumné územie,
ak ide o ložiskový geologický prieskum, určenie práva nakladania s nerastmi získanými vyhľadávaním a prieskumom,
podmienky vykonávania geologických prác.
Súčasťou rozhodnutia o určení prieskumného územia je vymedzenie prieskumného územia na povrchu uzavretým geometrickým obrazcom v Základnej mape Slovenskej republiky v mierke 1 : 50 000 alebo v mierke 1 : 25 000.
Ministerstvo je dotknutým orgánom v územnom konaní.27)
Rozhodnutie o určení prieskumného územia ministerstvo zašle účastníkovi konania, obci, v ktorej katastrálnom území sa prieskumné územie nachádza, obvodnému banskému úradu a ďalším dotknutým orgánom štátnej správy.
Osobitné ustanovenie na vykonávanie ložiskového geologického prieskumu na ropu, horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia
Ministerstvo určuje oblasti, v ktorých možno vykonávať ložiskový geologický prieskum na ropu a horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia. Určené oblasti zverejňuje ministerstvo na svojej internetovej stránke.
Ministerstvo zasiela oznámenie o predložení návrhu na určenie prieskumného územia na vykonávanie ložiskového geologického prieskumu na ropu a horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia Úradu pre vydávanie úradných publikácií Európskych spoločenstiev na uverejnenie v Úradnom vestníku Európskej únie (ďalej len „Úradný vestník“).
V oznámení podľa odseku 1 uvedie
lehotu, v ktorej možno podať konkurenčný návrh,
označenie právneho predpisu, podľa ktorého sa bude konať správne konanie,
územie, ktoré je predmetom návrhu,
navrhnutú dobu platnosti určenia prieskumného územia.
Lehota podľa odseku 3 písm. a) nesmie byť kratšia ako 90 dní a začína prvým dňom po dni zverejnenia oznámenia v Úradnom vestníku. Správne konanie začína dňom nasledujúcim po dni uplynutia lehoty ustanovenej podľa tohto odseku.
V prípade dvoch alebo viacerých návrhov na určenie prieskumného územia na vykonávanie ložiskového geologického prieskumu na ropu a horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia rozhodne ministerstvo na základe ich posúdenia s prihliadnutím na technickú a finančnú spôsobilosť objednávateľa, na navrhnutý spôsob vykonávania geologických prác, so zreteľom na územie, ktoré je predmetom návrhu, ako aj na to, ktorý návrh zabezpečuje získanie najúplnejších informácií a lepšiu ochranu zákonom chránených záujmov.
Podľa odsekov 2 až 5 sa nepostupuje, ak objednávateľ podá návrh a aspoň jedna hranica navrhovaného prieskumného územia je spoločná s prieskumným územím, na ktoré už bolo vydané rozhodnutie o určení prieskumného územia na ložiskový geologický prieskum na ropu a horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia, a to objednávateľovi alebo držiteľovi prieskumného územia, ktoré má spoločnú hranicu s navrhovaným prieskumným územím. Ak je prieskumné územie určené inej osobe ako objednávateľovi, ministerstvo ju vyzve, aby sa v stanovenej dobe vyjadrila k podanému návrhu alebo podala konkurenčný návrh. Ak je podaný konkurenčný návrh, ministerstvo rozhodne o určení prieskumného územia na základe posúdenia, ktorý z podaných návrhov je schopný zabezpečiť získanie najúplnejších informácií a najlepšiu ochranu zákonom chránených záujmov.
Prieskumné územie určí ministerstvo na dobu požadovanú objednávateľom a potrebnú na vykonanie geologických prác a pre územie, ktoré nepresahuje rozlohu odôvodnenú najvhodnejším výkonom geologických prác z technického a ekonomického hľadiska. Ak určená lehota nepostačuje na dokončenie činností, môže byť na návrh držiteľa prieskumného územia predĺžená o dobu, ktorá je nevyhnutne potrebná na dokončenie geologických prác. O predĺženie doby treba požiadať najmenej tri mesiace pred uplynutím lehoty. Na určenie prieskumného územia sa nevzťahuje § 22 ods. 2.
Okrem dôvodov podľa § 23 ods. 11 ministerstvo zamietne návrh na určenie prieskumného územia na vykonávanie ložiskového geologického prieskumu na ropu a horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia, ak
navrhované prieskumné územie sa úplne alebo čiastočne prekrýva s územím, na ktoré ministerstvo zverejní predbežné oznámenie o verejnom obstarávaní geologických prác na ropu a horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia podľa osobitného predpisu,27a)
návrh na určenie prieskumného územia na vykonávanie ložiskového geologického prieskumu na ropu a horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia podal držiteľ prieskumného územia, ktorý je osobou z tretej krajiny alebo ovládaný osobou27b) z tretej krajiny, ak určenie prieskumného územia odporuje záujmom bezpečnosti štátu; treťou krajinou je štát iný ako členský štát.
Prieskumné územie na ložiskový geologický prieskum na ropu a horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia možno určiť aj skupine objednávateľov, ktorí spoločne financujú geologické práce na určenom prieskumnom území. Skupinu objednávateľov zastupuje poverený zástupca, ktorý je členom skupiny objednávateľov, na základe písomného poverenia.
Každý držiteľ prieskumného územia na ložiskový geologický prieskum na ropu a horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia má príslušný prieskumný podiel, ktorý predstavuje jeho podiel účasti na právach a povinnostiach, ktoré prislúchajú držiteľovi prieskumného územia podľa tohto zákona a na geologických prácach a určuje sa spravidla v percentách. Držiteľ prieskumného územia na ložiskový geologický prieskum na ropu a horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia môže so súhlasom ministerstva zmluvne previesť svoj prieskumný podiel na prieskumnom území alebo jeho časť na inú osobu. Ustanovenia § 22 sa uplatnia primerane.
Písomné poverenie podľa odseku 9 a prieskumný podiel podľa odseku 10 sú súčasťou návrhu na určenie prieskumného územia a rozhodnutia o určení prieskumného územia.
Držiteľ prieskumného územia predkladá ministerstvu ročnú správu o prieskumnej činnosti s uvedením výsledkov vybraných geologických prác a doklady o vynaložených finančných prostriedkoch na geologický prieskum do šiestich týždňov po uplynutí kalendárneho roku.
Držiteľ prieskumného územia na ložiskový geologický prieskum vyhradených nerastov má do šiestich mesiacov po posúdení a schválení záverečnej správy ministerstvom prednostné právo na určenie dobývacieho priestoru podľa osobitného predpisu.28)
Držiteľ prieskumného územia na ložiskový geologický prieskum na zriaďovanie prírodných horninových štruktúr a podzemných priestorov na účely ukladania má do jedného roka po vydaní rozhodnutia o schválení záverečnej správy s výpočtom objemu prírodnej horninovej štruktúry a podzemného priestoru na účely ukladania prednostné právo na vydanie povolenia na ukladanie podľa osobitného predpisu.4a)
Držiteľ prieskumného územia má vo svojom prieskumnom území právo vykonávať vybrané geologické práce uvedené v rozhodnutí o určení prieskumného územia. Držiteľ prieskumného územia môže vykonávať tieto práce sám, ak má na ne geologické oprávnenie, alebo ich objedná u inej osoby, ktorá má geologické oprávnenie.
Držiteľ prieskumného územia môže vo svojom prieskumnom území vykonávať aj iné geologické práce ako vybrané geologické práce, ak je to v súlade s jeho geologickým oprávnením. Iná osoba môže geologické práce vykonávať iba so súhlasom držiteľa prieskumného územia pri dodržaní ním určených podmienok a povinností vyplývajúcich z tohto zákona, a ak je to v súlade s jej geologickým oprávnením; súhlas nie je potrebný na vykonávanie inžinierskogeologického prieskumu zahŕňajúceho geologické diela do hĺbky 10 m. Ak o tom nedôjde k dohode, rozhodne na návrh objednávateľa alebo zhotoviteľa geologických prác ministerstvo.
Ak držiteľ prieskumného územia nevynaložil na vykonávanie vybraných geologických prác v prieskumnom území počas doby platnosti jeho určenia minimálne 70 % projektovaných finančných prostriedkov, ministerstvo jeho žiadosť o predĺženie lehoty podľa § 22 ods. 1 zamietne.
Úhrada za prieskumné územie je za každý začatý rok a za každý začatý km2 počas prvých štyroch rokov 99,58 eura, počas nasledujúcich štyroch rokov 199,16 eura, počas ďalších dvoch rokov 331,93 eura a počas ďalších rokov 663,87 eura.
Držiteľ prieskumného územia je povinný zaplatiť úhradu podľa odseku 1 ministerstvu do troch mesiacov po začatí každého roku počítaného odo dňa nadobudnutia právoplatnosti rozhodnutia o určení prieskumného územia.
Ministerstvo zruší prieskumné územie, ak úhrada nebude vykonaná v lehote podľa odseku 2.
Úhrada podľa odseku 1 je vo výške 50 % príjmom Environmentálneho fondu a vo výške 50 % príjmom obce, na ktorej území sa nachádza prieskumné územie. Ak sa prieskumné územie nachádza v katastrálnych územiach dvoch alebo viacerých obcí, určí pomerné podiely obcí ministerstvo podľa veľkosti častí prieskumného územia v ich katastrálnych územiach.
Ministerstvo odvedie obci časť úhrady podľa odseku 4 do 30 dní od prijatia úhrady. Ministerstvo odvedie obci úhradu, ak jej nárok je najmenej 16,59 eura. Suma nižšia ako 16,59 eura je príjmom Environmentálneho fondu.
Ak sú vybrané geologické práce uvedené v § 21 ods. 2 financované z prostriedkov štátneho rozpočtu alebo z iných verejných prostriedkov, určí sa prieskumné územie zhotoviteľovi geologických prác určenému podľa osobitného predpisu (ďalej len „osobitné prieskumné územie“). Osobitné prieskumné územie určí ministerstvo na návrh zhotoviteľa geologických prác.
Zhotoviteľ geologických prác, ktorému bolo určené osobitné prieskumné územie, je oprávnený vykonávať v ňom geologické práce uvedené v rozhodnutí o určení osobitného prieskumného územia.
Na určenie osobitného prieskumného územia a na činnosť zhotoviteľa geologických prác v ňom sa nevzťahuje § 22 ods. 1, 3, 4 a 5, § 25 a 26.
Na konanie o návrhu na určenie osobitného prieskumného územia, na zmenu osobitného prieskumného územia, na predĺženie platnosti určenia osobitného prieskumného územia a na zrušenie osobitného prieskumného územia sa primerane vzťahuje § 23.
Ministerstvo môže na návrh zhotoviteľa geologických prác alebo z vlastného podnetu zrušiť rozhodnutie o určení osobitného prieskumného územia, ak sa geologické práce trvale zastavili alebo ak zhotoviteľ geologických prác počas jedného roku opätovne porušil povinnosti ustanovené týmto zákonom alebo podmienky rozhodnutia o určení osobitného prieskumného územia a zistené nedostatky neodstránil podľa § 37 ods. 4.
Ministerstvo môže na účel zmeny osobitného prieskumného územia na prieskumné územie vyhlásiť výberové konanie na výber nového držiteľa prieskumného územia.
Oznámenie o začatí výberového konania a základné údaje o prieskumnom území uverejní ministerstvo v Obchodnom vestníku najneskôr 90 dní pred dátumom ukončenia prijímania návrhov na zmenu osobitného prieskumného územia na prieskumné územie. Ministerstvo zasiela oznámenie o začatí výberového konania a základné údaje o prieskumnom území Úradu pre vydávanie úradných publikácií Európskych spoločenstiev na uverejnenie v Úradnom vestníku; výberové konanie sa neskončí pred uplynutím lehoty 90 dní od uverejnenia v Úradnom vestníku.
Základné údaje o prieskumnom území, ktoré ministerstvo v oznámení o začatí výberového konania uverejňuje v Obchodnom vestníku a v Úradnom vestníku podľa odseku 2, sú
adresa, na ktorú treba zaslať návrhy na zmenu osobitného prieskumného územia na prieskumné územie a dátum ukončenia prijímania návrhov,
predmet výberového konania,
údaje o prieskumnom území
vybrané geologické práce a etapa geologického prieskumu,
rozloha prieskumného územia,
požiadavky na obsah návrhu účastníka výberového konania
základné údaje o žiadateľovi, a to názov alebo obchodné meno a sídlo,
doklad žiadateľa o oprávnení podnikať nie starší ako tri mesiace,
výpis z registra trestov štatutárneho orgánu žiadateľa,
doklady preukazujúce, že voči žiadateľovi nie je vedené konkurzné konanie, že nie je v likvidácii a ani nebol proti nemu zamietnutý návrh na vyhlásenie konkurzu pre nedostatok majetku,
finančné možnosti žiadateľa, napríklad vyjadrenie banky alebo pobočky zahraničnej banky, ktorým môže byť prísľub banky alebo pobočky zahraničnej banky o poskytnutí úveru,
geologické oprávnenie, odborná spôsobilosť a technické možnosti žiadateľa, resp. zhotoviteľa geologických prác,
predpokladaný termín určenia zmeny osobitného prieskumného územia na prieskumné územie,
podmienky na získanie súbornej geologickej dokumentácie.
Posudzovanie ponúk a výber uchádzača vykonáva komisia určená ministerstvom.
Vybraný držiteľ prieskumného územia má po úhrade časti nákladov vykonaných geologických prác, ktorá je príjmom štátneho rozpočtu, právo na určenie prieskumného územia v súlade s § 22. Vybraný držiteľ prieskumného územia je povinný zabezpečiť pokračovanie geologických prác podľa schváleného projektu geologickej úlohy; ustanovenia § 14 tým nie sú dotknuté.
Rozhodnutím o určení prieskumného územia podľa odseku 5 stráca platnosť rozhodnutie o určení osobitného prieskumného územia.
VSTUP NA CUDZIE NEHNUTEĽNOSTI A NÁHRADA ŠKODY
Zhotoviteľ geologických prác a ním poverené osoby sú oprávnení na účel vykonávania geologických prác vo verejnom záujme vstupovať na cudzie nehnuteľnosti, zriaďovať na nich pracoviská, prístupovú cestu a prívod vody a energie, vykonávať nevyhnutné úpravy pôdy a odstraňovať porasty.
Činnosti podľa odseku 1 možno vykonávať len v nevyhnutnom rozsahu, na nevyhnutne potrebný čas a za primeranú náhradu.
Zhotoviteľ geologických prác je povinný dohodnúť s vlastníkom nehnuteľnosti rozsah, spôsob vykonávania a dobu trvania geologických prác a oznámiť vlastníkovi nehnuteľnosti začatie vykonávania geologických prác písomne najmenej 15 dní vopred.
Ak vlastník nehnuteľnosti nesúhlasí s rozsahom, spôsobom a s dobou trvania výkonu oprávnenia podľa odseku 3 a nedôjde o tom k dohode, rozhodne na návrh zhotoviteľa geologických prác ministerstvo.
Užívať cudzie nehnuteľnosti na vykonávanie geologických prác, pri ktorých vznikajú geologické diela alebo geologické objekty, môže zhotoviteľ geologických prác podľa dohody s vlastníkom nehnuteľnosti. Ak nedôjde k dohode, rozhodne o tom na návrh zhotoviteľa geologických prác ministerstvo.
Zhotoviteľ geologických prác je povinný dbať na to, aby sa čo najmenej zasahovalo do práv a právom chránených záujmov vlastníka nehnuteľnosti a aby nevznikli škody, ktorým možno zabrániť.
Za užívanie nehnuteľností patrí vlastníkovi od zhotoviteľa geologických prác primeraná náhrada. Ak nedôjde k dohode o primeranej náhrade, rozhodne o nej súd.
Zhotoviteľ geologických prác je povinný zaslať oznámenie o skončení geologických prác vlastníkom dotknutých nehnuteľností najneskôr v deň skončenia činnosti.
Práva a povinnosti vlastníka nehnuteľnosti má podľa tohto zákona aj
poľnohospodárske družstvo,
správca majetku štátu, ak je nehnuteľnosť vo vlastníctve štátu,
správca majetku obce, ak je nehnuteľnosť vo vlastníctve obce,
nájomca, ak to vyplýva z nájomnej zmluvy,
Slovenský pozemkový fond, ak je pozemok v jeho správe,
pozemkové spoločenstvo s právnou subjektivitou, ak ide o pozemky združené vlastníkmi,
obhospodarovateľ,29)
iný správca.30)
Zhotoviteľ geologických prác je povinný zlikvidovať geologické diela a geologické objekty, ak splnili svoj účel, boli vyhodnotené a objednávateľ nemá záujem využiť ich inak.
Geologické diela a geologické objekty možno využiť na iné účely len podľa osobitných predpisov31) a podľa dohody s vlastníkom nehnuteľnosti. Ak sa preukázalo, že geologické dielo alebo geologický objekt nemožno využiť na predpokladané iné účely, zhotoviteľ geologických prác je povinný bezodkladne také geologické dielo alebo geologický objekt zlikvidovať.
Pri prevode správy alebo vlastníctva geologického diela a geologického objektu financovaného zo štátneho rozpočtu alebo z iných verejných prostriedkov na iné účely sa postupuje podľa § 33 až 35.
Zabezpečenie, udržiavanie a likvidácia geologických diel a geologických objektov musí
zaistiť bezpečnosť povrchu, a to aj z hľadiska možných neskorších účinkov týchto diel a objektov na povrch,
zabezpečiť, aby sa nezmarilo alebo nesťažilo využitie výsledkov geologickej úlohy, najmä využívanie zásob ložísk nerastov, vôd alebo podzemných priestorov a prírodných horninových štruktúr na podzemné uskladňovanie,
zamedziť narušeniu režimu vôd a plynových pomerov, voľnému unikaniu podzemnej vody alebo plynu a vnikaniu povrchovej vody do podzemných vôd a priestorov,
riešiť konečnú úpravu odvalov, úložísk, skládok vrtného výplachu a vrtnej drviny vrátane uvedenia použitých pozemkov do predošlého stavu a ich rekultivácie.
Zabezpečenie, údržba a likvidácia geologických diel a geologických objektov je súčasťou projektu geologickej úlohy a za ich vykonanie zodpovedá zhotoviteľ geologických prác.
Údaj o zabezpečení, údržbe a likvidácii geologických diel a geologických objektov je súčasťou záverečnej správy.
Likvidácia banských diel, ktorými sa vykonal ložiskový geologický prieskum, sa vykoná podľa osobitných predpisov.32)
Na náhradu škody spôsobenej činnosťou podľa § 29 ods. 1, § 30 a 31 sa vzťahujú všeobecné predpisy o náhrade škody,33) ak tento zákon neustanovuje inak.
Zhotoviteľ geologických prác po skončení geologických prác podľa § 29 ods. 1 a § 31 je povinný v lehote dohodnutej s vlastníkom nehnuteľnosti uviesť použitú nehnuteľnosť do predošlého stavu, prípadne pozemky rekultivovať, pokiaľ sa nedohodnú inak.
Ak nie je možné alebo hospodársky účelné nahradiť spôsobenú škodu uvedením do predošlého stavu, vlastník nehnuteľnosti má právo na náhradu škody v peniazoch.
Ak nedôjde k dohode podľa odseku 2 alebo dôjde k sporu o náhrade škody podľa odseku 3, rozhodne súd.
Ak vlastník nehnuteľnosti je geologickými prácami alebo existenciou geologického diela alebo geologického objektu podľa § 29 ods. 1, § 30 a 31 v obvyklom užívaní nehnuteľnosti podstatne obmedzený, má právo na primeranú jednorazovú náhradu. Právo na jednorazovú náhradu treba uplatniť do jedného roku odo dňa doručenia oznámenia o skončení geologických prác u zhotoviteľa geologických prác alebo na ministerstve do jedného roku odo dňa doručenia rozhodnutia ministerstva o vyznačení a uchovávaní významných geologických diel a geologických objektov, inak právo zaniká. Spory o jednorazovú náhradu rozhoduje súd.
Ak sa ložiskový geologický prieskum vyhradených nerastov vykonáva banskými dielami, vzťahuje sa na náhradu takto spôsobenej škody osobitný predpis.34)
Geologické dielo alebo geologický objekt financovaný zo štátneho rozpočtu alebo z iných verejných prostriedkov, ktorý je pre objednávateľa neupotrebiteľný, ale možno ho využiť na iné účely, možno previesť
bezodplatným prevodom správy právnickej osobe zriadenej ministerstvom alebo v zriaďovacej pôsobnosti ministerstva,
bezodplatným prevodom vlastníctva obci alebo vyššiemu územnému celku na účely zabezpečovania všeobecne prospešných služieb,35)
odplatným prevodom vlastníctva
fyzickej osobe alebo právnickej osobe neuvedenej v písmene a) alebo písmene b),
obci alebo vyššiemu územnému celku na iné účely ako zabezpečovanie všeobecne prospešných služieb.
Na prevod geologického diela alebo geologického objektu sa nevzťahuje osobitný predpis.36)
Ministerstvo oznámi vo Vestníku Ministerstva životného prostredia Slovenskej republiky a na internetovej stránke ministerstva ponuku na prevod správy geologického diela alebo geologického objektu podľa § 33 ods. 1 písm. a) alebo na bezodplatný prevod vlastníctva geologického diela alebo geologického objektu podľa § 33 ods. 1 písm. b) (ďalej len „bezodplatný prevod“).
Súčasťou oznámenia podľa odseku 1 je
lehota, v ktorej možno ministerstvu doručiť žiadosť o bezodplatný prevod,
kritériá na výber žiadateľa o bezodplatný prevod,
miesto a čas otvárania obálok.
Žiadosť o bezodplatný prevod sa predkladá ministerstvu v zapečatenej obálke s označením „súťaž – bezodplatný prevod geologického diela“ alebo „súťaž – bezodplatný prevod geologického objektu“ doplnený názvom geologického diela alebo geologického objektu; na obálku ministerstvo vyznačí dátum a čas jej doručenia.
Na žiadosti doručené po lehote určenej v oznámení podľa odseku 2 sa neprihliada; tieto žiadosti vráti ministerstvo neotvorené žiadateľovi o bezodplatný prevod späť. K žiadosti o bezodplatný prevod žiadateľ priloží
zámer nakladania s geologickým dielom alebo s geologickým objektom (ďalej len „zámer“); súčasťou zámeru sú aj predpokladané náklady na plánovanú činnosť a údaj o finančných zdrojoch na jej uskutočnenie,
doklad preukazujúci vlastníctvo pozemku, na ktorom sa geologické dielo alebo geologický objekt nachádza, alebo iné právo k pozemku,37) ktoré oprávňuje žiadateľa o bezodplatný prevod na takom pozemku vykonávať činnosť navrhovanú v zámere,
súhlas vlastníka pozemku, na ktorom sa geologické dielo alebo geologický objekt nachádza, s činnosťou navrhovanou v zámere, ak vlastníkom nie je žiadateľ o bezodplatný prevod.
Ministerstvo písomne pozve na vyhodnotenie žiadostí o bezodplatný prevod všetkých žiadateľov o bezodplatný prevod najneskôr do päť dní pred otváraním obálok; neúčasť niektorého žiadateľa o bezodplatný prevod nie je prekážkou uskutočnenia ich vyhodnotenia.
Ministerstvo vyhodnotí žiadosti o bezodplatný prevod v ponukovej komisii, ktorej členov vymenúva minister. Pred otvorením sa overí neporušenosť obálok. Ponuková komisia oznámi prítomným názov žiadateľov o bezodplatný prevod a činnosť navrhovanú v zámere jednotlivých žiadateľov o bezodplatný prevod.
Žiadosti, ktoré neobsahujú ustanovené náležitosti, nebudú posudzované.
Ministerstvo zašle najneskôr do siedmich dní odo dňa otvárania obálok všetkým žiadateľom o bezodplatný prevod, ktorí doručili žiadosť v určenej lehote, zápisnicu z otvárania obálok.
Ministerstvo vyhodnotí žiadosti do siedmich dní odo dňa otvárania obálok a určí poradie žiadateľov o bezodplatný prevod.
Žiadateľovi o bezodplatný prevod, ktorý bol určený v poradí žiadateľov o bezodplatný prevod ako prvý, oznámi ministerstvo bezodkladne, že s ním uzatvorí zmluvu o bezodplatnom prevode; ostatným žiadateľom o bezodplatný prevod ministerstvo oznámi, že vo výbere neboli úspešní.
Zmluvu o bezodplatnom prevode uzatvorí ministerstvo so žiadateľom o bezodplatný prevod, ktorý bol určený v poradí žiadateľov o bezodplatný prevod ako prvý, do 30 dní odo dňa oznámenia podľa odseku 10.
Nadobúdateľ podľa § 33 ods. 1 písm. b), do vlastníctva ktorého bolo geologické dielo alebo geologický objekt bezodplatne prevedený, nesmie geologické dielo alebo geologický objekt previesť na inú právnickú osobu alebo fyzickú osobu po dobu desiatich rokov odo dňa jeho nadobudnutia a je povinný toto geologické dielo alebo geologický objekt využívať na účel zabezpečovania všeobecne prospešných služieb35) uvedený v zámere.
Prevod na inú fyzickú osobu alebo právnickú osobu oznámi nadobúdateľ právnickej osobe poverenej ministerstvom na výkon štátnej geologickej služby.
Ak ministerstvo neuzatvorí zmluvu o prevode správy alebo zmluvu o bezodplatnom prevode, oznámi v Obchodnom vestníku a na internetovej stránke ministerstva ponuku na odplatný prevod geologického diela alebo geologického objektu (ďalej len „odplatný prevod“) podľa § 33 ods. 1 písm. c).
Súčasťou oznámenia je
uvedenie najnižšej prípustnej ceny vypočítanej podľa odseku 3,
lehota, v ktorej možno ministerstvu žiadosť o odplatný prevod doručiť,
Najnižšia prípustná cena za geologické dielo alebo geologický objekt podľa odseku 1 sa vypočíta podľa vzorca uvedeného v prílohe č. 1.
Žiadosť o odplatný prevod sa predkladá ministerstvu v zapečatenej obálke s označením „súťaž – odplatný prevod geologického diela“ alebo „súťaž – odplatný prevod geologického objektu“ doplnený názvom geologického diela alebo geologického objektu; na obálku ministerstvo vyznačí dátum a čas jej doručenia.
K žiadosti o odplatný prevod žiadateľ priloží
zámer; súčasťou zámeru sú aj predpokladané náklady na plánovanú činnosť a údaj o finančných zdrojoch na jej uskutočnenie,
doklad preukazujúci vlastníctvo pozemku, na ktorom sa geologické dielo alebo geologický objekt nachádza alebo iné právo k pozemku,37) ktoré ho oprávňuje na takom pozemku vykonávať činnosť navrhovanú v zámere,
súhlas vlastníka pozemku, na ktorom sa geologické dielo alebo geologický objekt nachádza, s činnosťou navrhovanou v zámere, ak vlastníkom nie je žiadateľ o odplatný prevod,
doklad o založení, ak žiadateľom o odplatný prevod je nezisková organizácia poskytujúca všeobecne prospešné služby,38)
výpis z obchodného registra živnostenského registra alebo iného registra nie starší ako tri mesiace,
čestné vyhlásenie o tom, že žiadateľ o odplatný prevod nemá dlh voči štátnemu rozpočtu, nie je v konkurze ani nie je proti nemu vedené konkurzné konanie,
ponúkanú cenu,
vyjadrenie banky, v ktorej má žiadateľ o odplatný prevod založený účet, o tom, že žiadateľ o prevod má finančné alebo úverové zdroje na odplatný prevod.
Na otváranie obálok sa primerane použijú ustanovenia § 34 ods. 4 až 8; ponuková komisia oznámi prítomným meno a priezvisko, obchodné meno alebo názov žiadateľov o odplatný prevod a ponúkané ceny.
Ak viac žiadateľov o odplatný prevod ponúkne rovnakú najvyššiu cenu, ministerstvo vyzve týchto žiadateľov, aby v určenej lehote predložili zvýšenie ponúknutej ceny.
Ministerstvo vyhodnotí žiadosti o odplatný prevod do siedmich dní odo dňa otvárania obálok a určí poradie žiadateľov; ak sa postupuje podľa odseku 7, žiadosti o odplatný prevod vyhodnotí do siedmich dní odo dňa predloženia ponuky na zvýšenie ceny.
Žiadateľovi o odplatný prevod, ktorý ponúkol najvyššiu cenu, oznámi ministerstvo bezodkladne, že s ním uzatvorí zmluvu o odplatnom prevode; ostatným žiadateľom ministerstvo oznámi poradie žiadateľov.
Zmluvu o odplatnom prevode uzatvorí ministerstvo so žiadateľom o odplatný prevod uvedeným v odseku 9 do 30 dní odo dňa oznámenia. Odplatný prevod možno vykonať iba po uhradení kúpnej ceny.
Ak vybraný žiadateľ o odplatný prevod v lehote podľa odseku 10 neuzatvorí zmluvu o odplatnom prevode, ministerstvo vyzve ďalších žiadateľov o odplatný prevod podľa poradia podľa odseku 8.
Uzatvorenie zmluvy o odplatnom prevode ministerstvo zverejní v Obchodnom vestníku.
Úhrada za odplatný prevod vlastníctva geologického diela alebo geologického objektu je príjmom Environmentálneho fondu.39)
Nadobúdateľ podľa § 33 ods. 1 písm. c), do vlastníctva ktorého bolo geologické dielo alebo geologický objekt prevedený, nesmie geologické dielo alebo geologický objekt previesť na inú právnickú osobu alebo fyzickú osobu po dobu desiatich rokov odo dňa jeho nadobudnutia; za porušenie tejto povinnosti je povinný doplatiť ministerstvu trhovú cenu podľa znaleckého posudku do 30 dní odo dňa prevodu vlastníctva na inú fyzickú osobu alebo právnickú osobu.
Prevod na inú fyzickú osobu alebo právnickú osobu oznámi písomne nadobúdateľ organizácii poverenej ministerstvom na výkon štátnej geologickej služby.
vypracúva koncepcie geologického výskumu a geologického prieskumu územia Slovenskej republiky a v spolupráci s príslušnými ústrednými orgánmi štátnej správy koordinuje plány geologických prác financovaných zo štátneho rozpočtu,
zabezpečuje systematický geologický výskum a geologický prieskum územia Slovenskej republiky v súlade s koncepciami podľa písmena a),
zabezpečuje v rozsahu a spôsobom ustanovenými osobitnými predpismi40) zadávanie, vykonávanie a úhradu geologických prác financovaných zo štátneho rozpočtu,
vydáva geologické oprávnenia na vykonávanie geologických prác a vedie register týchto oprávnení podľa § 6,
je príslušným orgánom, ktorý vydáva rozhodnutie o uznávaní dokladov a osvedčení o odbornej kvalifikácii41) a iných dokladov a osvedčení42) vydaných cudzím žiadateľom na vykonávanie geologických prác, na ktoré tento zákon požaduje odbornú spôsobilosť podľa § 9,
rozhoduje o splnení podmienok cudzím žiadateľom podľa § 9 ods. 11,
overuje odbornú spôsobilosť na vykonávanie geologických prác a osvedčuje ju vydávaním preukazov odbornej spôsobilosti a vedie evidenciu pečiatok podľa § 9 ods. 4 a 5,
vydáva rozhodnutia o určení, zmene alebo zrušení prieskumného územia podľa § 23 a dáva súhlas na prevod tohto územia podľa § 22,
vykonáva výberové konanie na určenie držiteľov osobitných prieskumných území podľa § 28,
vydáva osvedčenia o výhradnom ložisku a v súčinnosti s príslušnými ústrednými orgánmi štátnej správy sa stará o ochranu nerastného bohatstva,43)
posudzuje a schvaľuje záverečné správy s výpočtom zásob výhradného ložiska, s výpočtom množstiev podzemných vôd podľa § 18 a s výpočtom objemov prírodných horninových štruktúr a podzemných priestorov na účely ukladania,
zabezpečuje súhrnnú evidenciu stavu a zmien zásob výhradných ložísk,44)
zabezpečuje vydávanie tematických štátnych mapových diel s tematickým obsahom geologickej mapy,45)
vykonáva štátny geologický dozor podľa § 37, ukladá pokuty a iné sankcie podľa § 38 a 40,
zabezpečuje a koordinuje v súčinnosti s inými ústrednými orgánmi štátnej správy úlohy medzinárodnej spolupráce v oblasti geologického výskumu a geologického prieskumu s výnimkou úloh Slovenskej akadémie vied a vysokých škôl,
zabezpečuje zisťovanie starých banských diel,4) geologických diel a geologických objektov,
určuje podmienky sprístupňovania výsledkov geologických prác financovaných zo štátneho rozpočtu podľa § 19,
rozhoduje o udeľovaní súhlasu na zmluvný prevod podľa § 22 ods. 3,
vyjadruje sa ku Koncepcii územného rozvoja Slovenska a k územným plánom regiónov 46) pri ich prerokúvaní,
vyjadruje sa k návrhom na odpis zásob výhradného ložiska,47)
poskytuje príslušným orgánom Európskej únie na ich žiadosť informácie o vykonávaní ložiskového geologického prieskumu na ropu a horľavý zemný plyn vrátane informácií o voľne prístupných zemepisných oblastiach, o určených prieskumných územiach a ich držiteľoch a o overených zásobách týchto nerastov na území Slovenskej republiky; ministerstvo nezverejňuje informácie, ktoré sú predmetom obchodného tajomstva podľa § 24,
vypracúva a aktualizuje štátny program sanácie environmentálnych záťaží podľa § 20a ods. 4,
zriaďuje a prevádzkuje informačný systém a sprístupňuje z neho údaje podľa § 20a ods. 2,
zabezpečuje prostredníctvom právnickej osoby zriadenej alebo poverenej ministerstvom výkon štátnej geologickej služby, ktorá sa skladá najmä z týchto činností
vykonávanie geologicko-technologického výskumu hornín, nerastných surovín a podzemných vôd vrátane ich úpravy,
vykonávanie geologického výskumu územia štátu,
geologické mapovanie územia štátu a jeho častí, tvorba a zostavovanie geologických máp,
vykonávanie národného monitorovania geologických faktorov životného prostredia,
vypracúvanie štúdií, posudkov a rešerší z výsledkov geologických prác,
prevádzkovanie informačného systému v geológii v rámci informačného systému verejnej správy, 48)
vedenie evidencie stavu a zmien zásob ložísk nerastov,
uchovávanie a sprístupňovanie záverečných správ a iných geologických materiálov,
vedenie evidencie prieskumných území,
vedenie registrov geologickej preskúmanosti a registrov starých banských diel,1)
vykonávanie funkcie Ústrednej geologickej knižnice Slovenskej republiky v súlade s osobitnými predpismi,49)
plnenie úlohy referenčného laboratória pre špeciálne analýzy geologických materiálov,
vedenie evidencie prognóznych zdrojov nerastov,
vedenie evidencie o zabezpečení, údržbe a likvidácii geologických diel a geologických objektov,
zabezpečuje geologické práce uvedené v § 2 ods. 3 písm. c) a ods. 5 písm. a) a b) na odvrátenie, zmiernenie alebo odstránenie následkov živelnej pohromy.49a)
Všeobecne záväzný právny predpis, ktorý vydá ministerstvo ustanoví podrobnosti o
členení geologických prác,
obsahu odbornej spôsobilosti, o spôsobe jej overovania, náležitostiach žiadosti o overenie odbornej spôsobilosti a náležitostiach a evidencii pečiatok,
projektovaní geologickej úlohy, zisťovaní stretov záujmov chránených osobitnými predpismi a schvaľovaní projektu geologickej úlohy, ako aj náležitosti projektu geologickej úlohy,
podmienkach a postupe ohlasovania geologických prác,
postupe, podmienkach riešenia a náplni riadenia a sledovania geologickej úlohy, postupe a podmienkach pri vypracúvaní zmeny projektu geologickej úlohy a prípadoch, keď možno začať riešenie geologickej úlohy pred schválením jej projektu,
dokumentovaní geologickej úlohy, vedení, dopĺňaní a uchovávaní geologickej dokumentácie,
postupe pri vyhodnocovaní geologických úloh, náležitostiach a obsahu záverečných správ, o dobách vyhodnocovania geologických úloh a odovzdávaní záverečných správ,
kategóriách a spôsobe výpočtu množstiev vôd hydrogeologického celku,
posudzovaní a schvaľovaní záverečnej správy a o evidencii zásob výhradných ložísk a výsledkov hydrogeologického prieskumu,
podmienkach odovzdávania záverečných správ, hmotnej geologickej dokumentácie a inej geologickej dokumentácie a o sprístupňovaní hmotnej geologickej dokumentácie,
výberovom konaní na zmenu osobitného prieskumného územia na prieskumné územie a podrobnosti o zložení a činnosti výberovej komisie,
zabezpečení, údržbe a likvidácii geologických diel a geologických objektov,
zložení a činnosti ponukovej komisie,
informačnom systéme.
Štátnym geologickým dozorom sa zisťuje, ako zhotovitelia geologických prác, objednávatelia, držitelia prieskumných území a iné fyzické osoby a právnické osoby plnia povinnosti ustanovené týmto zákonom, všeobecne záväznými právnymi predpismi vydanými na jeho základe, a rozhodnutia ministerstva.
Štátny geologický dozor vykonáva ministerstvo.
Ministerstvo pri výkone štátneho geologického dozoru postupuje podľa osobitného predpisu. 50)
Ak ministerstvo zistí porušenie povinnosti podľa odseku 1, upozorní na to kontrolovanú osobu a uloží jej, aby v určenej lehote zistené nedostatky odstránila.
Právnická osoba a fyzická osoba podľa odseku 1 sú povinné umožniť zamestnancom ministerstva a prizvaným osobám vstupovať do priestorov, kde sa vykonávajú geologické práce, do geologických diel a geologických objektov a nahliadať do geologickej dokumentácie, poskytnúť im potrebné podklady, informácie a vysvetlenia.
V dobývacích priestoroch6) vykonáva ministerstvo štátny geologický dozor po dohode s Ministerstvom hospodárstva Slovenskej republiky.
Ministerstvo uloží pokutu do 6 638,78 eura zhotoviteľovi geologických prác, ak poruší ustanovenia tohto zákona tým, že
nepožiada ministerstvo o zmenu geologického oprávnenia podľa § 6 ods. 3,
vykonáva geologické práce v rozpore s § 9 ods. 11,
vykonáva geologické práce bez schváleného projektu geologickej úlohy alebo v rozpore s ním (§ 12 a 14),
vykonáva bez ohlásenia geologické práce podliehajúce ohláseniu podľa § 13,
nevedie geologickú dokumentáciu alebo nezabezpečuje jej uchovávanie podľa § 15,
neodovzdá záverečnú správu a hmotnú geologickú dokumentáciu právnickej osobe poverenej ministerstvom podľa § 19,
vykonáva geologické práce v prieskumnom území bez súhlasu držiteľa prieskumného územia, prípadne bez dodržania ním určených podmienok podľa § 25 ods. 5,
nezabezpečí, neudržiava alebo nezlikviduje geologické dielo alebo geologický objekt podľa § 31,
neoznámi prevod podľa § 34 ods. 13 a § 35 ods. 15.
Ministerstvo uloží pokutu do 33 193,91 eura zhotoviteľovi geologických prác, ak poruší ustanovenia tohto zákona tým, že
vykonáva geologické práce bez geologického oprávnenia alebo v rozpore s ním [§ 4 ods. 1 písm. a)],
rieši geologickú úlohu bez zodpovedného riešiteľa geologickej úlohy alebo zodpovedný riešiteľ geologickej úlohy nemá odbornú spôsobilosť podľa § 9,
vykonáva vybrané geologické práce bez určenia prieskumného územia podľa § 21 ods. 1 a 2,
neodstráni v určenej lehote nedostatky, ktorých odstránenie mu uložilo ministerstvo podľa § 37 ods. 4.
Ministerstvo uloží pokutu do 165 969,59 eura nadobúdateľovi, ak poruší ustanovenia tohto zákona tým, že nesplní povinnosť vyplývajúcu z ustanovenia § 34 ods. 12 a § 35 ods. 14.
Ministerstvo pri rozhodovaní o výške pokuty prihliada na závažnosť a rozsah porušenia povinnosti, na okolnosti, ktoré viedli k tomuto porušeniu, a na čas trvania protiprávneho stavu.
Konanie o uložení pokuty možno začať do jedného roka odo dňa, v ktorom sa ministerstvo dozvedelo o konaní podľa odsekov 1 až 3, najneskôr však do troch rokov odo dňa, keď k takému konaniu došlo.
Tomu, kto nevykonal v určenej lehote nápravu nedostatkov, za ktoré mu bola uložená pokuta podľa odsekov 1 až 3, možno uložiť opätovne pokutu až do výšky dvojnásobku uloženej pokuty.
zničí, poškodí alebo znehodnotí geologické dielo, vzorky a hmotnú geologickú dokumentáciu podľa § 3 písm. a) a b) a § 15,
zničí, poškodí alebo znehodnotí pozorovacie stanice a skúšobné zariadenia podľa § 2 ods. 4 písm. b),
zničí, poškodí alebo znehodnotí geologické dielo a geologický objekt podľa § 31,
neoprávnene vstúpi do geologického diela a geologického objektu podľa § 29.
Za priestupok možno uložiť pokutu do 331,93 eura.
Priestupky podľa tohto zákona prejednáva a pokuty za ne ukladá obvodný úrad životného prostredia.
Na priestupky a ich prejednávanie sa vzťahuje osobitný predpis.51)
Ministerstvo odníme preukaz o odbornej spôsobilosti podľa § 9 fyzickej osobe, ak zistí jej rozhodujúci podiel na porušení povinností zhotoviteľom geologických prác, za ktoré mu bola uložená pokuta nad 1 659,70 eura. Ak má odborne spôsobilá fyzická osoba podiel na porušení povinností zhotoviteľom geologických prác, ktorému bola uložená nižšia pokuta, uloží povinnosť zopakovať skúšku na preverenie jej odbornej spôsobilosti podľa § 9 na jej náklady.
Fyzická osoba, ktorej bol odňatý preukaz o odbornej spôsobilosti podľa odseku 1, môže požiadať o overenie odbornej spôsobilosti skúškou až po uplynutí jedného roku odo dňa odňatia preukazu.
Na konanie podľa tohto zákona sa vzťahuje všeobecný predpis o správnom konaní,52) ak tento zákon neustanovuje inak.
Všeobecný predpis o správnom konaní52) sa nevzťahuje na
overovanie odbornej spôsobilosti podľa § 9,
schvaľovanie projektu geologickej úlohy podľa § 12 ods. 4,
schvaľovanie zmeny projektu geologickej úlohy podľa § 14 ods. 5,
posudzovanie a schvaľovanie záverečných správ podľa § 18,
posudzovanie ponúk a výber držiteľa prieskumného územia podľa § 28 ods. 4,
prevod geologických diel alebo geologických objektov na využitie na iné účely podľa § 33.
Prieskumné územia určené podľa doterajších predpisov sa považujú za prieskumné územia alebo osobitné prieskumné územia určené podľa tohto zákona.
Prieskumné územia určené na vybrané geologické práce podľa doterajších predpisov sa považujú počas doby platnosti určenia prieskumného územia za prieskumné územia určené podľa tohto zákona.
Geologické oprávnenia vydané do 31. decembra 2007 podľa doterajších predpisov sa považujú za geologické oprávnenia vydané podľa tohto zákona.
Geologické oprávnenia vydané na geologický prieskum na špeciálne účely podľa doterajších predpisov strácajú platnosť do šiestich mesiacov od nadobudnutia účinnosti tohto zákona.
Preukazy o odbornej spôsobilosti vydané podľa doterajších predpisov sa považujú za preukazy o odbornej spôsobilosti vydané podľa tohto zákona.
Preukazy o odbornej spôsobilosti udelené na odbornú spôsobilosť na druhy geologických prác uvedené v § 9 ods. 2 vydané podľa doterajších predpisov sa počas ich platnosti považujú za preukazy vydané podľa tohto zákona; fyzická osoba, ktorej bol preukaz o odbornej spôsobilosti vydaný na druhy geologických prác uvedené v § 9 ods. 2 podľa doterajších predpisov, má právo používať pečiatku podľa § 9 ods. 5. Ostatné preukazy o odbornej spôsobilosti strácajú platnosť do šiestich mesiacov od nadobudnutia účinnosti tohto zákona.
VZOREC NA URČENIE NAJNIŽŠEJ CENY ZA GEOLOGICKÉ DIELO A GEOLOGICKÝ OBJEKT
Vzorec na určenie najnižšej ceny za geologické dielo a geologický objekt na účely odpredaja vrtov realizovaných zo štátneho rozpočtu alebo z iných verejných prostriedkov:
C = CP x 0,5 x (20 – n) x 0,05,
C = cena za vrt
CP = nadobúdacia cena pažníc zabudovaných do vrtu podľa faktúr
0,5 = koeficient vyjadrujúci opotrebovanie vrtu v priebehu geologických prác
20 = predpokladaná životnosť vrtu v rokoch
n = počet celých rokov od zabudovania pažníc do roku ich odpredaja
0,05 = koeficient vyjadrujúci mieru opotrebenia vrtu za 1 rok
Smernica Európskeho parlamentu a Rady 2009/31/ES z 23. apríla 2009 o geologickom ukladaní oxidu uhličitého a o zmene a doplnení smernice Rady 85/337/EHS, smerníc Európskeho parlamentu a Rady 2000/60/ES, 2001/80/ES, 2004/35/ES, 2006/12/ES, 2008/1/ES a nariadenia (ES) č. 1013/2006 (Ú. v. EÚ L 140, 5. 6. 2009).
§ 21 ods. 6 zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov.
§ 3 ods. 5 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).
§ 2 ods. 2 zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov.
§ 35 zákona č. 44/1988 Zb. o ochrane a využití nerastného bohatstva (banský zákon) v znení neskorších predpisov.
Zákon č. 258/2011 Z. z. o trvalom ukladaní oxidu uhličitého do geologického prostredia a o zmene a doplnení niektorých zákonov.
Napríklad zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákon č. 44/1988 Zb. v znení neskorších predpisov, zákon č. 364/2004 Z. z. v znení neskorších predpisov.
Zákon č. 359/2007 Z. z. o prevencii a náprave environmentálnych škôd a o zmene a doplnení niektorých zákonov v znení neskorších predpisov.
§ 31 ods. 2 zákona č. 44/1988 Zb. v znení zákona Slovenskej národnej rady č. 498/1991 Zb.
§ 7 zákona č. 44/1988 Zb. v znení zákona Slovenskej národnej rady č. 498/1991 Zb.
§ 21 ods. 2 zákona č. 513/1991 Zb. Obchodný zákonník v znení neskorších predpisov.
§ 300 až 310 zákona č. 300/2005 Z. z. Trestný zákon.
§ 57 Obchodného zákonníka.
§ 11 zákona č. 136/2010 Z. z.,
§ 175e zákona č. 99/1963 Zb. Občiansky súdny poriadok v znení zákona č. 263/1992 Zb.
§ 829 až 841 zákona č. 40/1964 Zb. Občiansky zákonník.
§ 536 až 565 Obchodného zákonníka.
Napríklad zákon č. 135/1961 Zb. o pozemných komunikáciách (cestný zákon) v znení neskorších predpisov, zákon č. 50/1976 Zb. v znení neskorších predpisov, zákon č. 44/1988 Zb. v znení neskorších predpisov, zákon Slovenskej národnej rady č. 51/1988 Zb. o banskej činnosti, výbušninách a o banskej štátnej správe v znení neskorších predpisov, zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov, zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení zákona č. 172/2003 Z. z., zákon č. 49/2002 Z. z. o ochrane pamiatkového fondu v znení zákona č. 479/2005 Z. z., zákon č. 319/2002 Z. z. o obrane Slovenskej republiky v znení neskorších predpisov, zákon č. 543/2002 Z. z. o ochrane prírody a krajiny v znení neskorších predpisov, zákon č. 610/2003 Z. z. o elektronických komunikáciách v znení neskorších predpisov, zákon č. 220/2004 Z. z o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 359/2007 Z. z., zákon č. 364/2004 Z. z. v znení neskorších prepisov, zákon č. 541/2004 Z. z. v znení neskorších predpisov, zákon č. 656/2004 Z. z. o energetike a o zmene niektorých zákonov v znení neskorších predpisov, zákon č. 326/2005 Z. z. o lesoch v znení neskorších predpisov, zákon č. 538/2005 Z. z., zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.
§ 5 ods. 4 zákona Slovenskej národnej rady č. 51/1988 Zb.
§ 5 a 6 zákona č. 44/1988 Zb. v znení neskorších predpisov.
§ 13, 14 a 14a zákona č. 44/1988 Zb. v znení neskorších predpisov.
Zákon č. 281/1997 Z. z. v znení zákona č. 172/2003 Z. z.
Zákon č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov.
§ 24 až 27 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
§ 9 ods. 1 písm. n) zákona č. 543/2002 Z. z. v znení zákona č. 479/2005 Z. z.
§ 36 zákona č. 50/1976 Zb. v znení neskorších predpisov.
§ 66a ods. 2 Obchodného zákonníka.
§ 24 ods. 2 zákona č. 44/1988 Zb. v znení neskorších predpisov.
Napríklad § 6 ods. 2 zákona č. 446/2001 Z. z. o majetku vyšších územných celkov, § 2 písm. q) zákona č. 326/2005 Z. z.
Napríklad zákon č. 364/2004 Z. z. v znení neskorších predpisov, zákon č. 50/1976 Zb. v znení neskorších predpisov.
§ 10 ods. 6 zákona Slovenskej národnej rady č. 51/1988 Zb.
§ 36 a 37 zákona č. 44/1988 Zb. v znení zákona Slovenskej národnej rady č. 498/1991 Zb.
Napríklad § 2 ods. 2 zákona č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 35/2002 Z. z.
§ 1 ods. 2 písm. b) zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z.
§ 139 ods. 1 zákona č. 50/1976 Zb. v znení neskorších predpisov.
§ 3 písm. u) zákona č. 587/2004 Z. z. o Environmentálnom fonde a o zmene a doplnení niektorých zákonov v znení zákona č. 276/2007 Z. z.
§ 15 zákona č. 293/2007 Z. z.
§ 17 zákona č. 293/2007 Z. z.
§ 3, 6, 11, 12, 15, 17, 24 a 31 zákona č. 44/1988 Zb. v znení neskorších predpisov.
§ 29 ods. 4 zákona č. 44/1988 Zb. v znení neskorších predpisov
§ 4 ods. 8 zákona Národnej rady Slovenskej republiky č. 215/1995 Z. z. o geodézii a kartografii v znení neskorších predpisov.
§ 14a zákona č. 44/1988 Zb. v znení neskorších predpisov.
§ 3 ods. 2 písm. a) zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov.
DRUHÁ ČASŤ PODMIENKY VYKONÁVANIA GEOLOGICKÝCH PRÁC
§ 4 Vykonávanie geologických prác
§ 5 Žiadosť o geologické oprávnenie
§ 6 Vydanie geologického oprávnenia
§ 7 Zánik geologického oprávnenia
§ 8 Register geologických oprávnení
§ 8a Osobitné ustanovenia pre zahraničné fyzické osoby – podnikateľov a zahraničné právnické osoby
TRETIA ČASŤ PROJEKTOVANIE, RIEŠENIE A VYHODNOCOVANIE GEOLOGICKÝCH ÚLOH
§ 11 Geologická úloha
§ 12 Projektovanie geologických úloh
§ 13 Ohlasovanie geologických prác
§ 14 Riešenie geologických úloh
§ 15 Geologická dokumentácia
§ 16 Vyhodnocovanie geologickej úlohy
§ 17 Zásoby výhradného ložiska a množstvá vôd
§ 18 Posudzovanie a schvaľovanie záverečných správ
§ 19 Odovzdávanie a sprístupňovanie záverečných správ
§ 20 Využitie výsledkov geologických prác pri územnom plánovaní
§ 20a Informačný systém environmentálnych záťaží a Štátny program sanácie environmentálnych záťaží
ŠTVRTÁ ČASŤ PRIESKUMNÉ ÚZEMIE
§ 21 Prieskumné územie pre vybrané geologické práce
§ 22 Určenie, zmena, prevod a zrušenie prieskumného územia
§ 23 Konanie o určení, zmene alebo zrušení prieskumného územia
§ 24 Osobitné ustanovenie na vykonávanie ložiskového geologického prieskumu na ropu, horľavý zemný plyn a na zriaďovanie prírodných horninových štruktúr a podzemných priestorov na účely trvalého ukladania oxidu uhličitého do geologického prostredia
§ 25 Práva a povinnosti držiteľa prieskumného územia
§ 26 Úhrady za prieskumné územie
§ 27 Osobitné prieskumné územie
§ 28 Zmena osobitného prieskumného územia na prieskumné územie
PIATA ČASŤ VSTUP NA CUDZIE NEHNUTEĽNOSTI A NÁHRADA ŠKODY
§ 29 Vstup na cudzie nehnuteľnosti a ich užívanie
§ 30 Ochrana geologických diel a geologických objektov
§ 31 Zabezpečenie, údržba a likvidácia geologických diel a geologických objektov
§ 32 Náhrada škody a náhrada za obmedzenie výkonu vlastníckeho práva
ŠIESTA ČASŤ PREVOD SPRÁVY ALEBO VLASTNÍCTVA GEOLOGICKÉHO DIELA ALEBO GEOLOGICKÉHO OBJEKTU
§ 33 Prevod správy alebo vlastníctva geologického diela alebo geologického objektu
§ 34 Prevod správy a bezodplatný prevod vlastníctva geologického diela alebo geologického objektu
§ 35 Odplatný prevod vlastníctva geologického diela alebo geologického objektu
SIEDMA ČASŤ ŠTÁTNA GEOLOGICKÁ SPRÁVA, ŠTÁTNY GEOLOGICKÝ DOZOR A SANKCIE
§ 36 Štátna geologická správa
§ 37 Štátny geologický dozor
§ 39 Priestupky
§ 40 Iné sankcie
§ 41 Konanie
§ 41a Vzťah k všeobecnému predpisu o službách na vnútornom trhu
§ 42 Zhotovitelia geologických prác
§ 43 Doterajšie prieskumné územia
§ 44 Geologické oprávnenia
§ 45 Preukazy o odbornej spôsobilosti
§ 45a Prechodné ustanovenie účinné k 1. januáru 2011
22/2015 Z. z. Vyhláška Ministerstva životného prostredia Slovenskej republiky, ktorou sa mení a dopĺňa vyhláška Ministerstva životného prostredia Slovenskej republiky č. 51/2008 Z. z., ktorou sa vykonáva geologický zákon v znení vyhlášky č. 340/2010 Z. z.
384/2009 Z. z. Zákon, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa mení a dopĺňa zákon č. 569/2007 Z. z. o geologických prácach (geologický zákon) v znení zákona č. 515/2008 Z. z.
Číslo: 569/2007 Z. z.
Názov: Zákon o geologických prácach (geologický zákon)
Dátum vyhlásenia: 06.12.2007
Dátum účinnosti od: 03.08.2011
Nachádza sa v čiastke: 237/2007
3. 01.01.2009 - 31.10.2009 515/2008 Z. z.
4. 01.11.2009 - 30.04.2010 384/2009 Z. z.
5. 01.05.2010 - 31.05.2010 110/2010 Z. z., 145/2010 Z. z.
6. 01.06.2010 - 10.06.2010 136/2010 Z. z.
7. 11.06.2010 - 31.12.2010 268/2010 Z. z.
8. 01.01.2011 - 02.08.2011 110/2010 Z. z.
9. 03.08.2011 - 31.12.2011 258/2011 Z. z.
10. 01.01.2012 - 31.10.2013 409/2011 Z. z.
11. 01.11.2013 - 14.06.2014 311/2013 Z. z.
12. 15.06.2014 - 160/2014 Z. z.